title: Raamattu ja homoseksuaalisuus

text: Tässä Luukkaan evankeliumin kohdassa termi, joka on käännetty suomeksi sanaksi "palvelija" on kreikankielinen "doulos". Muissa yhteyksistä sairaasta henkilöstä käytetään sanaa "pais", joka voidaan kääntää monella tavalla. Siitä on käytetty suomenkielisessä Raamatussa käytetty käännöstä "poika" (Matt. 2:16, Luuk. 2:43, englanninkielisessä versioissa käytetään näissä sanaa "child", Joh. 4:51), "tyttö" (Luuk. 8:51-54) sekä "palvelija" (Luuk. 15:26, Apt. 4:25, Apt. 3:13, Apt. 3.26, Apt. 4:27, Apt. 4:30, huomionarvoista on, että englanninkielisessä käännöksessä neljässä viimeiseksi mainitussa kohdassa ei voida päätellä, tarkoitetaanko poikaa vai palvelijaa). Kuitenkin sanaa "pais" on kreikan kielessä käytetty kuvaamaan myös "poikaa" seksuaalisessa merkityksessä (engl. "boy"), siis miespuolista rakastajaa. Sen tähden on esitetty, että Jeesus parantaessaan Kapernaumin sadanpäällikön "palvelijan" hyväksyi, taikka ei ainakaan tuominnut homoseksuaalisuutta. Kuitenkin toiset teologit ovat kiistäneet tällaisen väitteen ja pitäytyvät tulkinnassa, jonka mukaan kyseessä oli tavanomainen palvelija. Toisaalta termi, joka suomenkielisessä Raamatussa on käännetty "suuressa arvossa" on kreikaksi "entimos" (ἔντιμος) ja viittaa yksinomaan arvostukseen ilman viitteitä seksuaalisuudesta.


title: Raamattu ja homoseksuaalisuus

text: Matteuksen evankeliumissa 19:12 Jeesus puhuu avioliitosta ja sanoo suomenkielisen Raamatun mukaan:


title: Raamattu ja homoseksuaalisuus

text: Tämä kohta Jeesuksen puheissa viittaa alun alkaen eunukeihin. Ainakin useimmat englanninkieliset raamatunkäännökset käyttävätkin edelleen termiä eunukki. Näistä versioista voi päätellä Jeesuksen tarkoittaneen, että on olemassa miehiä, jotka ovat syntyneet eunukkeina, sekä niitä, jotka ihminen on tehnyt sellaisiksi (tämän uskotaan viittaavan kastroituihin orjiin, joita Raamatun kirjoittamisen aikaan käytettiin naispuolisten henkilöiden palvelijoina) sekä niitä, jotka ovat päättäneet elää naimattomuudessa palvellakseen Jumalaa. Siitä, mitä tarkoittavat ne miehet, jotka syntymästään saakka ovat eunukkeja, on jälleen käyty paljon keskustelua. Osa tieteilijöistä on sitä mieltä, että tällä tarkoitettaisiin syntymästään homoseksuaaleja. Toisten mukaan kyse on ennemminkin syntyään fyysiseltä tai psyykkiseltä kehitykseltään poikkeavista miehistä. Myös Martti Luther tunnustaa nämä kolme ryhmää miehiä, joiden ei tarvitse avioitua naisen kanssa, mutta ei tarkenna määritelmiä. Muilla miehillä hän sen sijaan ei näe muuta mahdollisuutta kuin avioliiton, vieläpä siinä tarkoituksessa, josta Ensimmäisessä Mooseksen kirjassa puhutaan: lisääntykää ja täyttäkää maa.


title: Raamattu ja homoseksuaalisuus

text: Toisen Samuelin kirjan 1:26 kuuluu:


title: Raamattu ja homoseksuaalisuus

text: Osa Raamatun tulkitsijoista on ajatellut tämän Daavidin ja Joonatanin suhteen olleen luonteeltaan homoseksuaalinen, mutta perinteisempi linja tulkitsee kyseessä olleen ennemminkin syvä ystävyys. Samanlaisia teorioita homoseksuaalisesta suhteesta on esitetty sekä puolesta että vastaan niin Vanhan Testamentin Ruutin kirjassa kuvatusta Ruutin ja Noomin suhteesta, kuin myös viittauksesta Danielin kirjan kohdassa 1:9, jossa Danielin kerrotaan päässeen ylieunukin suosioon.


title: Maiju Ruotsalainen

text: Maiju Ruotsalainen (s. 25. marraskuuta 1983) on entinen jalkapalloilija. Hän toimii Tampereen Ilveksen päävalmentajana.


title: Maiju Ruotsalainen

text: Hän on vuodesta 2007 pelatun Naisten Liigan kaikkien aikojen kolmanneksi paras maalintekijä 54 maalilla. Ruotsalainen on edustanut liigassa Åland Unitedin lisäksi myös FC Honkaa. Vuonna 2010 hän pelasi kymmenen ottelua Italian Serie A:ssa Torresin joukkueessa. Suomen A-maajoukkueessa Ruotsalainen on esiintynyt kerran.


title: Raivydas Stanys

text: Raivydas Stanys (s. 3. helmikuuta 1987 Sodeliai, Rokiškisin kunnallispiiri, Panevėžysin lääni, Liettua) on liettualainen korkeushyppääjä.


title: Raivydas Stanys

text: Stanys karsiutui loppukilpailusta Pekingin alle 20-vuotiaiden MM-kilpailuissa 2006 ja jäi ilman tulosta alle 23-vuotiaiden EM-kilpailuissa Debrecenissä 2007. Hän karsiutui Torinon EM-hallikilpailuissa 2009 ja oli samana vuonna kahdeksas alle 23-vuotiaiden EM-kilpailuissa Kaunasissa. Hän sijoittui 2011 Shenzhenin universiadeissa viidenneksi ja karsiutui loppukilpailusta Daegun MM-kilpailuissa.


title: Raivydas Stanys

text: Stanys sai hopeaa Helsingin EM-kilpailuissa 2012 ennätyksellään 231 cm. Lontoon olympialaisissa hän karsiutui loppukilpailusta. Kazanin universiadeissa 2013 hän sijoittui seitsemänneksi.


title: Raivydas Stanys

text: Stanys on voittanut Liettuan-mestaruuden ulkoradoilla 2008, 2009 ja 2011 sekä sisäradoilla 2007, 2008, 2009, 2010, 2011, 2012 ja 2013. Sisärataennätyksensä 225 hän hyppäsi Kaunasissa helmikuussa 2009.


title: Irkutskin rautatieasema

text: Irkutskin rautatieasema () Venäjän Irkutskin alueen keskuksen Irkutskin matkustajaliikenteen päärautatieasema. Asema kuuluu Venäjän rautateiden Siperian radan keskeisimpiin rautatieasemiin.


title: Irkutskin rautatieasema

text: Siperian radan osuus Krasnojarskista Irkutskiin valmistui elokuussa 1898. Irkutskissa on nykyisin useita rautatieasemia.


title: Ricardo Giusti

text: Ricardo Omar Giusti (s. 11. joulukuuta 1956 Arroyo Seco, Argentiina) on argentiinalainen jalkapallon maailmanmestari. Pelipaikaltaan hän oli keskikenttäpelaaja. Hänen seurojaan olivat argentiinalaiset Newell's Old Boys (1975–1978), Argentinos Juniors (1979–1980), Independiente (1980–1991) ja Unión de Santa Fe (1991–1992). Argentiinan maajoukkueessa Giusti pelasi 53 A-maaottelua vuosina 1983–1990.


title: Ricardo Giusti

text: Giusti voitti seurajoukkueurallaan vuonna 1984 sekä Copa Libertadoresin että Intercontinental Cupin. Maajoukkueurallaan hän saavutti maailmanmestaruuden vuonna 1986 ja MM-hopeaa 1990. Copa Américassa Giusti edusti Argentiinaa vuosien 1983, 1987 ja 1989 turnauksissa, joista viimeisessä hän voitti pronssia.


title: Biodun Obende

text: Biodun Obende (s. 14. kesäkuuta 1987 Ajegunle) on nigerialainen jalkapalloilija. Hän on viimeksi edustanut porilaista NiceFutista kaudella 2012.


title: Biodun Obende

text: Obende on pelannut Suomessa kuuden vuoden ajan ja hän on eniten Naisten Liigan otteluita pelannut ulkomaalainen. NiceFutiksen lisäksi Obende on edustanut Kuopion MimmiFutista sekä Kokkolan Palloveikkoja. Hän on ollut mukana myös Nigerian maajoukkueen leireillä vuosina 2011 ja 2012, mutta ei ole pelannut yhtään A-maaottelua.


title: Kannaksen ryhmä

text: Kannaksen Ryhmä oli Päämajan alainen sotatoimiyhtymä asemasodan aikana jatkosodassa. Se perustettiin hyökkäysvaiheen päätyttyä 1. maaliskuuta 1942 ja lakkautettiin sotatilanteen muutoksen perusteella ylipäällikön käskyllä 16. helmikuuta 1944. Ryhmän komentajana toimi Saksasta siirretty kenr.luutn. Harald Öhquist, jonka esikunta sijaitsi Suulajärven rannalla. Joukkojen vahvuus oli 4 divisioonaa Kannaksella.


title: Kannaksen ryhmä

text: Päämaja antoi käskyn IV armeijakunnan nimen muuttamisesta Kannaksen ryhmäksi (Kan. R) 25. helmikuuta 1942. Käskyssä toimeenpanohetkeksi oli määrätty 1. maaliskuuta 1942 kello 12.00.


title: Kannaksen ryhmä

text: Yksiköt perustamishetkellä:


title: Kannaksen ryhmä

text: Lakkautuksen yhteydessä ylipäällikkö jakoi Kannaksen Ryhmän kahdeksi johtoportaaksi, Länsi-Kannaksen IV Armeijakunnaksi ja Itä-Kannaksen III Armeijakunnaksi. Läntisen osan komentajaksi ylipäällikkö nimitti kenr.luutn. Taavetti Laatikaisen, jonka esikuntana jatkoi Kannaksen Ryhmän esikunta ja Itä-Kannakselle kenr.luutn. Hjalmar Siilasvuon, jonka esikunnaksi siirrettiin Vienan III Armeijakunnan esikunta.


title: Maaselän ryhmä

text: Maaselän ryhmä oli Päämajan alainen sotatoimiyhtymä Asemasodan aikana Jatkosodassa Itä-Karjalassa. Se muodostettiin Karjalan armeijan lakkauttamisen jälkeen Maaselän kannaksella toimineesta Taavetti Laatikaisen johtamasta II armeijakunnasta 1. maaliskuuta 1942.


title: Maaselän ryhmä

text: Päämaja antoi käskyn Karjalan armeijan lakkauttamisesta ja nimen muuttamisesta Aunuksen ryhmäksi (Aun. R) 25. helmikuuta 1942. II armeijakunta sille alistettuine taistelu- ja huoltojoukkoineen erotettiin Karjalan armeijasta ja siitä muodostettiin suoraan Päämajan alainen Maaselän ryhmä (Maa. R). Ryhmien väliseksi rajaksi määrättiin silloinen II ja VII armeijakunnan välinen raja. Käskyssä toimeenpanohetkeksi oli määrätty 1. maaliskuuta 1942 kello 12.00.


title: Maaselän ryhmä

text: Yksiköt perustamishetkellä:


title: Kaisu Rehbinder

text: Kaisu Rehbinder (15. kesäkuuta 1940 24. maaliskuuta 2013 Siuntio) oli suomalainen taidegalleristi. Hän perusti Galleria Brondan vuonna 1978 Helsinkiin Kasarmikadulle. Galleria oli erityisesti rohkea nykytaiteen esittelijä ja vei suomalaistaidetta ulkomaille, mutta esitteli myös ulkomaista nykytaidetta Suomessa. Galleriaa johtaa Rehbinderin tytär Sofia Rehbinder.


title: Kaisu Rehbinder

text: Rehbinderin toinen yritys oli lastenvaateliike Bunukka, jossa hän toimi myös kankaiden suunnittelijana.


title: Gustaf Weckman

text: Gustaf Weckman (1800–1868) oli jyväskyläläinen kultaseppä. Hän suoritti alan ammattitutkinnon Pietarissa vuonna 1829. Jyväskylään hän muutti vuonna 1835. Vuonna 1837 Weckman sai kultaseppäoikeudet. Hänestä tuli kaupungin ensimmäinen kaupunginvouti ja aikansa huomattavimmaksikin mainittu kauppaporvari. Hän toimi myös järjestysoikeuden jäsenenä, kaupunginviskaalina, raatimiehenä ja kestikievarin pitäjänä. Kultaseppänä Weckman teki runsaasti mestarillisia hopeaesineitä kuten ehtoollismaljoja, sokeriastioita, pikareita sekä pöytähopeaa. Suomen ensimmäinen suomenkielinen oppikoulu, Jyväskylän yläalkeiskoulu (myöh. lyseo), aloitti toimintansa Weckmanin aiemmin rakennuttamassa talossa, Kauppakatu 34:ssä Jyväskylässä.


title: To Rome with Love

text: To Rome with Love on vuonna 2012 ensi-iltansa saanut Woody Allenin ohjaama ja käsikirjoittama yhdysvaltalainen romanttinen komediaelokuva. Siinä on neljä erillistä juonta, jotka kulkevat rinnakkain. Tapahtumapaikkana on Rooma Italiassa. Elokuvassa näyttelevät muun muassa Alec Baldwin, Roberto Benigni, Penélope Cruz, Judy Davis, Jesse Eisenberg ja Ellen Page. Elokuva on ensimmäinen, jossa Allen itse näyttelee sitten elokuvan "Scoop" (2006).


title: Viktor Fischer

text: Viktor Gorridsen Fischer (s. 9. kesäkuuta 1994 Aarhus) on tanskalainen jalkapalloilija, pelipaikaltaan vasen laitahyökkääjä. Hän edustaa Englannin Valioliigassa pelaavaa Middlesbrough joukkuetta.


title: Yodo-luokka

text: Yodo-luokka oli keisarillisen Japanin laivaston kahden aluksen muodostama risteilijäluokka.


title: Nelson Kuhn

text: Nelson Kuhn (s. 7. heinäkuuta 1937 Whitemouth, Manitoba) on kanadalainen entinen soutaja. Hän kilpaili vuoden 1960 kesäolympialaisissa Roomassa ja oli siellä mukana saamassa hopeaa kahdeksikossa.


title: Piiat (romaani)

text: Piiat () on yhdysvaltalaisen Kathryn Stockettin kirjoittama romaani vuodelta 2009. Se kertoo afroamerikkalaisista piioista, jotka työskentelivät valkoihoisten kodeissa Jacksonissä, Mississippissä 1960-luvun alussa. Kirja oli Stockettin ensimmäinen romaani.


title: Piiat (romaani)

text: Kirjasta tehtiin myös elokuva vuonna 2011 "Piiat". Sen ohjasi ja käsikirjoitti Stockettin ystävä Tate Taylor, jolle Stockett lupasi elokuvan oikeudet jo ennen kirjan julkaisua. Elokuvan näyttelijä Octavia Spencer oli Stockettin löytö Minny Jacksonin hahmoon.


title: Luis Islas

text: Luis Alberto Islas Ranieri (s. 22. joulukuuta 1964 Buenos Aires, Argentiina) on argentiinalainen jalkapalloilija. Pelipaikaltaan hän oli maalivahti. Hänen seurojaan olivat argentiinalaiset Chacarita Juniors, Estudiantes, Independiente, Newell's Old Boys, Platense, Huracán, Tigre ja Talleres, espanjalaiset Atlético Madrid ja Logroñés sekä meksikolaiset Toluca ja León.


title: Luis Islas

text: Islas voitti maajoukkueurallaan maailmanmestaruuden 1986, Maanosaliittojen Cupin 1992 ja Copa Américan 1993.


title: Suulajärvi

text: Suulajärvi on pitkä ja kapea järvi Karjalankannaksen keskiosassa. Järven pohjois- ja eteläpää ovat kaislikkoisia, mutta muuten se on kirkasvetinen järvi.


title: Suulajärvi

text:
Suomeen kuuluessaan järven koillisrannalla oli Ilolan kylä ja länsirannalla Hämeenkylä. Suulajärven eteläpohjukassa oli puolestaan Unto Seppäsen romaaneista tunnettu "Iloisten ukkojen kylä".
Erityisesti Ilolan kylän asukkaat harjoittivat kalastusta puoliammattimaisesti järvessä, sitä myös hoidettiin ja suoritettiin kalanistutuksia. Vuonna 1920 istutettiin 1 000 järvilohta, 40 000 siikaa ja 20 000 muikun poikasta. Järvitutkimus ja lisäistutuksia suoritettiin 1924. Kalasaalis kuljetettiin 1800-luvulla Pietariin ja myytiin siellä paikallisilla markkinoilla. Talvipyynnissä mateita ja kiiskiä kuljetettiin myös elävinä tynnyreissä kaupunkiin. Kesällä venäläiset huvila-asukkaat ostivat kalaa.


title: Suulajärvi

text: Jatkosodassa asemasodan aikana järven ympäristö oli sotilaallisesti merkittävä paikka. Järven pohjoiskärjen ja Perkjärven kylän välimaastossa sijaitsi Suulajärven lentokenttä, jossa oli Hävittäjälentolaivue 24:n tukikohta. Järven rannalla oli myös Kannaksen Ryhmän esikunta sekä ilmavoimien radiopataljoonan radiotiedustelukomppania.


title: Wau (Papua-Uusi-Guinea)

text: Wau on kaupunki Moroben maakunnassa Papua-Uudessa-Guineassa. Kaupunki sijaitsee 1100 metrin korkeudessa. Vuonna 2000 asukkaita oli 4 359.


title: Wau (Papua-Uusi-Guinea)

text: Wau ja sen naapurikaupunki Bulolo kasvoivat valtavasti kultaryntäyksen myötä 1920- ja 1930-luvuilla. Ryntäyksen jälkeen kaupungit alkoivat hiipua. Toisessa maailmansodassa tammikuussa 1943 australialaisjoukkojen onnistui pysäyttää japanilaisten eteneminen Waun taistelussa.


title: Wau (Papua-Uusi-Guinea)

text: Sodan jälkeen kaupungista rakennettiin tie Laeen, mikä kehitti Waun puuteollisuutta ja maataloutta. Valta osa alueen vanhoista kaivoksista on jo suljettu, mutta kaupungin läheisyydessä on vielä kaksi kultakaivosta: Edie Creek ja Hidden Valley. Kaivostoiminta on nykyään etelä-afrikkalaisen yhtiön alaisuudessa. Waun ekologinen instituutti on biologinen tutkimusasema lähellä kaupunkia.


title: Reino Inkinen

text: Reino Kalervo Inkinen (11. maaliskuuta 1904 Kivennapa – 9. huhtikuuta 1971) oli Suomen Puolustusvoimien eversti ja pitkäaikainen rykmentin komentaja.


title: Reino Inkinen

text: Inkinen osallistui Suomen sisällissotaan sotamiehenä ja kersanttina. Hän kävi Kadettikoulun vuosina 1923–1925, kapteenikurssin 1939 sekä toisen yleisen komentajakurssin 1947. Ennen toista maailmansotaa Inkinen toimi moninaisissa tehtävissä kouluttajana, komppanianpäällikkönä ja aliupseerikoulun johtajana. Talvisodassa hän komensi 8. rajakomppaniaa ja osasto Metsäpirttiä, sekä 13.12. alkaen JR 28:n (myöhemmin JR 19) toista pataljoonaa. Jatkosodassa hän toimi jonkin divisioonan esikuntapäällikkönä 1941–1942. Inkinen komensi JR 22:ta 20.2.1942–21.11.1943 ja tämän jälkeen JR 6:tta 28.11.1943 alkaen vuoteen 1944 asti.


title: Reino Inkinen

text: Sodan jälkeen Inkinen toimi rauhan ajan JR 8:n komentajana vuosina 1946–1952. Rykmentti muutettiin 5. prikaatiksi ja Inkinen jatkoi komentajana vuoteen 1954 asti. Myöhemmin prikaati nimettiin Karjalan prikaatiksi. Inkinen toimi Tampereen itäisen sotilaspiirin ja Tampereen varuskunnan päällikkönä vuosina 1954–1956 ja Kouvolan sotilaspiirin päällikkönä 1956–64. Hän erosi palveluksesta vuonna 1964.


title: Reino Inkinen

text: Inkinen oli Kouvolan kauppalan- ja kaupunginvaltuuston jäsen vuosina 1951–1954 ja 1961–1968. Lisäksi hänellä oli useita muita luottamustehtäviä.


title: Reino Inkinen

text: Ylennykset: reservin vänrikki 1922, vänrikki 1925, luutnantti 1926, kapteeni 1931, majuri 1940, everstiluutnantti 1941, eversti 1944.


title: Filipstadin kirkko

text: Filipstadin kirkko () on Ruotsissa Filipstadin kunnassa sijaitseva kirkkorakennus. Se sijaitsee Filipstadin taajamassa. Kirkko on vihitty käyttöön vuonna 1785. Nykyinen kivikirkko rakennettiin 1775 palaneen puukirkon tilalle. Vuonna 1995 tehdyssä remontissa yritettiin palauttaa 1700-luvun tyyliä.


title: Stortorget

text: Stortorget on Ruotsissa ainakin seuraavien torien nimenä:


title: Stortorget (Malmö)

text: Stortorget on tori Malmön kaupungissa Ruotsissa. Toria alettiin rakentaa vuonna 1538 Pyhän Hengen luostarin purkutöiden yhteydessä, ja noin 70 prosenttia nykyisestä torista sijaitsee entisen luostarin ja sen hautausmaan alueella. Eräässä vuodelta 1542 peräisin olevassa ilmoituksessa aukiota kutsuttiin "uudeksi toriksi". Torin itälaidalla sijaitsee komea Malmön raatihuone, joka otettiin käyttöön vuonna 1547. Tuolloin raatihuone oli Pohjoismaiden suurin. Torin tuntumassa sijaitsee myös Skånen läänin maaherran virka-asunto.


title: Stortorget (Malmö)

text: Muita tunnettuja rakennuksia torin laidalla ovat muun muassa Jörgen Kockin talo (Kockska huset), hotelli Kramer ja apteekki Apoteket Lejonet.


title: Stortorget (Malmö)

text: Torin keskellä sijaitsee kuningas Kaarle X Kustaan ratsastajapatsas, jonka on tehnyt John Börjeson. Patsas syntyi vuoden 1896 Malmön teollisuus- ja käsityönäyttelyn yhteydessä. Patsashankkeen alkuunpanijoista tärkeimpiä olivat lehtimies ja poliitikko Carl Herslow sekä historian professori Martin Weibull.


title: Stortorget (Malmö)

text: Stortorgetilla on ollut merkittävä rooli Malmön historiassa, mutta kaupungin raitioteiden sähköistämisen jälkeen se on menettänyt keskeisimmän aukion asemansa Kustaa Aadolfin torille.


title: Stortorget (Malmö)

text: Stortorgetilla liikennöivät ensin hevosraitiovaunut vuosina 1887–1907, sitten hevosbussit vuosina 1898–1907 ja lopulta sähköiset raitiovaunut vuosina 1906–1957.


title: Kevin Mombilo

text: Kevin Mombilo (s. 6. toukokuuta 1993 Kinshasa, Zaire) on kinshasankongolais-suomalainen jalkapalloilija, joka edustaa Veikkausliigassa pelaavaa PS Kemiä. Hän on pelipaikaltaan oikea laitahyökkääjä.


title: Kevin Mombilo

text: Mombilo pelasi ensimmäiset miesten sarjaottelunsa Klubi 04:ssä, jota hän edusti kaudella 2010 kuudessa Ykkösen ottelussa ja kaudella 2011 18 Kakkosen ottelussa. Kaudeksi 2012 Mombilo siirtyi Honkaan.


title: Kevin Mombilo

text: Hongassa Mombilo teki ensiesiintymisensä pääsarjatasolla Veikkausliigassa 15. huhtikuuta 2012, kun Honka pelasi kotonaan 1–1-tasapelin Vaasan Palloseuran kanssa. Hän pelasi seurassa kolme liigakautta ja esiintyi 39 sarjaottelussa. Lisäksi Mombilo pelasi kymmenen Kakkosen ottelua seuran kakkosjoukkueessa Pallohongassa kaudella 2012. Kauden 2015 Mombilo pelasi Kakkosen FC Jazzissa, mutta sen jälkeen hän on pelannut Veikkausliigaa PK-35 Vantaan, FC Interin ja PS Kemin riveissä


title: Kevin Mombilo

text: Kevin Mombilo on pelannut kuuden Veikkusliigakauden aikana FC Hongan, PK-35 Vantaan, FC Interin ja PS Kemin riveissä kaikkiaan 85 ottelua ja tehnyt kuusi maalia.


title: Meilahden pesäpallokenttä

text: Meilahden pesäpallokenttä on Helsingin Meilahden liikuntapuistossa sijaitseva pesäpallokenttä. Kenttä on valmistunut vuonna 1968. Valmistumisvuodestaan asti kenttä on toiminut nykyään Ykköspesiksessä pelaavan Puna-Mustien kotikenttänä.


title: Meilahden pesäpallokenttä

text: Kentällä on pelattu Itä-Länsi-ottelu yhteensä 12 kertaa. Miesten Itä-Länsi on pelattu vuosina 1968, 1969, 1970, 1971, 1972, 1974 ja 1983. Naisten Itä-Länsi on pelattu vuosina 1970, 1971, 1972, 1984 ja 1985.


title: Meilahden pesäpallokenttä

text: Lisäksi kentällä on pelattu myös yksi Superpesiksen ottelu.


title: Youness Rahimi

text: Youness Rahimi (s. 13. helmikuuta 1995 Helsinki) on suomalainen jalkapalloilija. Hänellä on myös Marokon kansalaisuus. Pelipaikaltaan Rahimi on hyökkääjä ja hän edustaa Veikkausliigassa pelaavaa FC Honkaa.


title: Janan keskipiste

text: Janan keskipiste on geometriassa jakopiste, joka sijaitsee janalla ja on yhtä etäällä kummastakin janan päätepisteestä. Se voidaan sanoa myös, että keskipiste jakaa janan kahteen osaan, jotka ovat yhtäpitkät. Janalla on vain yksi keskipiste.


title: Janan keskipiste

text: Keskipisteen määrittämisen geometrinen konstruktio perustuu ajatukseen, että keskipiste sijaitsee yhtä kaukana janan päätepisteistä. Koska etäisyyttä ei tiedetä, käytetään hyväksi keskinormaalin ominaisuuksia. Keskinormaalin kaikki pisteet sijaitsevat yhtä etäällä janan päätepisteistä. Yksi keskinormaalin pisteistä on janan keskipiste, joka löytyy janan ja keskinormaalin leikkauspisteessä.


title: Janan keskipiste

text: Viedään harpin neula ensin janan toiseen päätepisteeseen ja avataan sille janan pituus viemällä sen kynäpää janan vastakkaiseen päätepisteeseen. Tässä asennossa piirretään puoliympyrän kaari janan ylä- ja alapuolelle. Vaihdetaan harpin neula vastakkaiseen päätepisteeseen, ja vedetään siitä samansäteinen ympyräkaaren puolikas siten, että ensimmäinen ja toinen kaari leikaavat kahdesti toisensa. Näiden leikkauspisteiden kautta vedetään viivaimella suora, joka leikkaa jaettavan janan puoliksi.


title: Janan keskipiste

text: Analyyttisessä geometriassa pisteiden paikat ilmaistaan mitattavilla koordinaateilla. Koordinaatit ilmaisevat paikkaa avaruudessa, jonka ulottuvuus määrää tarvittavien koordinaattien lukumäärän. Kouluopetuksessa tuttu taso vaatii pisteelle kaksi koordinaattia formula_1, koska taso on kuin kaksiulotteinen avaruus formula_2. Kolmiulotteinen tila formula_3 vaatii kolme koordinaattia formula_4 kullekin pisteelle.


title: Janan keskipiste

text: Lukusuoraa voidaan pitää euklidisena yksiulotteisena avaruutena formula_5. Kaksi kohtaa x ja x lukusuoralla vastaavat tällöin avaruuden pisteitä ja niiden väli avaruuden janaa. Silloin niiden välinen keskikohta m, joka lasketaan lukujen keskiarvona, on yhtä etäällä kummastakin kohdasta:


title: Janan keskipiste

text: Tason kaksiulotteinen euklidisessa avaruudessa janan keskipiste ilmaistaan päätepisteiden (x, y) ja (x, y) x-koordinaattien keskiarvona ja y-koordinaattien keskiarvona:


title: Janan keskipiste

text: Tilan kolmiulotteisessa avaruudessa janan keskipiste lasketaan vastaavasti keskiarvoilla:


title: Janan keskipiste

text: Kun avaruuden ulottuvuudet kasvavat lisää, tarvitaan lisää koordinaatteja. Keskipisteen laskutapa säilyy kuitenkin analogisena ja on 'n'-ulotteisessa avaruudessa:


title: Janan keskipiste

text: Nimitystä keskipiste käytetään myös esimerkiksi ympyrälle ja kolmiolle, vaikka ne määritellään niille eri tavalla. Koska näille monissa kielissä on eri nimiä, voidaan suomalaista "keskipiste"-sanaa pitää kansanomaisena ja sen syvempi merkitys on riippuvainen asiayhteydestä. Tasokuvioiden "keskipistettä" kutsutaan "centroid"-tyyppisillä nimillä, koska sillä tarkoitetaan sisäalueen "keskusta". Monissa tapauksissa keskustalla on läheinen yhteys painopisteen kanssa.


title: Daniel Shapiro

text: Daniel B. Shapiro (s. 1. elokuuta, 1969) on Yhdysvaltain Israelin suurlähettiläs. Uskonnoltaan juutalainen Shapiro on valmistunut Brandeisin yliopistosta 1991 ja Harvardin yliopistosta 1993. Presidentti Obama nimitti hänet maaliskuussa ja senaatti vahvisti hänen nimityksensä suurlähettilääksi toukokuussa 2011.


title: Paras naisnäyttelijä televisioelokuvassa tai minisarjassa (SAG)

text: 2 palkintoa


text: 2 ehdokkuutta


text: 3 ehdokkuutta


text: 4 ehdokkuutta


title: Suutarilan ala-aste

text: Suutarilan ala-aste on Suutarilassa sijaitseva koulu. Koulussa on peruskoulun 1.–6. luokat. Oppilaita koulussa on noin 380. Koulussa on painotettua musiikin opetusta 3. luokasta lähtien ja kaksi erityisluokkaa. Koulun rehtori on Kari Töyrylä. Koululla on myös ystävyyskoulu Walesissa. Koulun musiikkiluokat järjestävät joka vuosi konsertin.


title: The Beatles Anthology

text: The Beatles Anthology on The Beatles -yhtyeestä kertova televisiodokumentti, kokoelma-albumisarja ja kirja, jotka julkaistiin vuosina 1995–1996. Sarja sisältää kolme erinäistä albumia, "Anthology 1", "Anthology 2" ja "Anthology 3", jotka kaikki sisältävät kaksi levyä. Sarjan albumeilla on The Beatlesin äänitteitä, kappaleita ja live-taltiointeja vuosilta 1958–1970. Se sisältää useita harvinaisuuksia ja jopa kappaleen ”My Bonnie”, jonka The Beatles äänitti vuonna 1960 toimittuaan vielä Tony Sheridanin taustayhtyeenä. Lisäksi sarjan levyiltä löytyy kaksi vuonna 1995 julkaistua uutta kappaletta. Ne olivat alun perin The Beatlesin vuonna 1980 menehtyneen jäsenen John Lennonin kappaleita, jotka tämä oli nauhoittanut kotonaan vuonna 1977.


title: The Beatles Anthology

text: Kun "Anthology"-sarja päätettiin julkaista, The Beatles halusi juhlistaa kaikkien aikojen laajinta kokoelmaansa myös muutamalla uudella kappaleella. Kappale ei olisi Beatles-kappale ilman kaikkien jäsenten osallistumista, joten muut beatlet yhdessä yhtyeen pitkäaikaisen tuottajan George Martinin kanssa pyysivät Lennonin leskeltä, Yoko Onolta Lennonin tekemiä ja äänittämiä demo-nauhoja, joiden päälle elossa olevat beatlet voisivat äänittää osan säkeistöistä. Niinpä Ono antoi elossa oleville Beatlesin jäsenille Paul McCartneylle, Ringo Starrille ja George Harrisonille neljä Lennonin demonauhaa, joukossaan muun muassa ”Free as a Bird”. Beatlesit äänittivät Lennonin demonauhojen päälle osan säkeistöistä ja lisäsivät soittoaan Lennonin laulamiin säkeistöihin, ja näin uudet kappaleet olivat valmiita. ”Free as a Bird” julkaistiin "Anthology"-sarjan singlenä ja se menestyi hyvin, nousten single-listoille sekä Yhdistyneessä kuningaskunnassa (sija 2) että Yhdysvalloissa (top 10). Itse albumit myivät vielä paremmin. "Anthology 1" oli Yhdistyneessä kuningaskunnassa toisella sijalla, "Anthology 2" nousi listan kärkeen ja "Anthology 3" oli listan neljäs. Yhdysvalloissa jokainen albumi oli albumilistan kärjessä.


title: The Beatles Anthology

text: "Anthology"-sarjan kaikkien kolmen albumien kannet on suunnitellut Klaus Voormann, Beatlesien vanha ystävä Hampurin ajoilta, 1960-luvun alusta. Voormann on suunnitellut myös Beatlesin vuoden 1966 "Revolver"-albumin kannen.


title: The Beatles Anthology

text: Osa albumeista sisältävät myös haastatteluita, mutta tässä luettelossa on listattu ainoastaan kappaleet.


title: Lloyd’s Register

text: Lloyd's Register Group on laivojen luokituslaitos ja riippumaton riskienhallintaorganisaatio, joka tarjoaa riskien arviointia, neuvontaa riskien vähentämiseksi ja johtamisjärjestelmien sertifiointia.


title: Lloyd’s Register

text: Alkujaan Lloyd's Register of Shipping-nimisenä järjestö oli nimenomaan merenkulkuun keskittynyt organisaatio. 1900-luvun loppupuolella toimintaa on laajennettu muille teollisuusaloille, kuten öljy- ja kaasutuotantoon, prosessiteollisuuteen, ydinvoimateollisuuteen ja rautateihin. Täysin omistamansa tytäryhtiön Lloyd's Register Quality Assurance Ltd (LRQA) -kautta Lloyd's on myös laatujärjestelmien sertifioinnissa iso toimija. Lloyds's register ei ole sidoksissa Lloyd's of London -jälleenvakuutusmarkkinoihin.


title: Lloyd’s Register

text: Kuten kuuluisa kansainvälinen jälleenvakuutuslaitos Lloyd's, Lloyd's Register on saanut nimensä ja perusyhteisönsä Lloyds'in kahvilasta 1700-luvulla. Kahvilassa kokoontui säännöllisesti kauppiaita, laivojen takaajia ja muita laivauksiin liittyviä henkilöitä. Kahvilan omistaja Edward Lloyd auttoi heitä jakamaan tietoa kierrättämällä painettuja lehtisiä kaikista uutisista, mitä hän oli kuullut. Vuonna 1760 perustivat kahvilan asiakkaat rekisteröintiyhdistyksen, ensimmäisen tämän tyyppisen rekisterin. Vuosien 1800 ja 1833 välillä ollut kiista laivanomistajien ja takaajien välillä sai yhdistyksen julkaisemaan laivojen luokituksen punaisen ja vihreän kirjan.


title: Lloyd’s Register

text: Ensimmäinen painettu laivarekisteri ilmestyi 1764. Sen tavoite oli antaa sekä takaajille että lastintilaajille käsitys sen laivan kunnosta, jota he olivat takaamassa tai rahtaamassa. Laivojen rungot luokitettiin kirjaimilla A:n ollessa paras ja laivojen varustelu luokitettiin numeroilla ykkösen ollessa paras. Tämä käytäntö tuli käyttöön vuoden 1775-76 versiossa ja sieltä periytyy paras A1-luokka ilmaisu.


title: Lloyd’s Register

text: Rekisteri sisältää tietoa kaikista merellä kulkevista, omalla voimalla liikkuvista kauppalaivoista, joiden bruttovetoisuus on 100 tonnia tai enemmän. Alukset pysyvät rekisterissä kunnes ne uppoavat, menevät hylyiksi tai romutetaan.


title: Lloyd’s Register

text:
Lloyd's Register tarjoaa laatuluokituksia ja sertifikaatteja laivoille, off-shore rakenteille ja maalla oleville laitoksille, kuten voimalaitoksille ja rautatiekalustolle. Kuitenkin Lloyd's tunnetaan parhaiten laivojen luokituksista ja sertifioinnista, tärkeimipien laivoissa käytettävien komponenttien ja varusteiden, kuten hengenpelastusvarusteet, merien suojelulaitteistot, palontorjunta, navigointi, radiolaitteistot, kansikoneistot, kaapelit, ankkurikettingit ja ankurit, tarkastuksista ja hyväksynnöistä.
Lloyd'sin laivasäännöstö rakentuu ohjaistuksesta koskien laivasuunnittelua ja laivojen propulsiojärjestelmät. Säännöstö kattaa turvallisuuden ja käyttöohjeistuksen lukuisille kauppa-, sota- ja yksityissesti omistetuille aluksille. Lloyds'in säännöstö sisältää useita aiheita sisältäen:


title: Lloyd’s Register

text: Eri laivatyypeille, kuten kauppalaivoille, sotalaivoille, trimaraaneille, erikoisaluksille ja offshore rakenteille, on saatavissa omat säännöstöt. Aluksen olessa "luokitettu", se on täyttänyt vähintään Lloyd'sin säännöstän minimivaatimukset ja se vaikuttaa laivan mahdollisuuksiin saada vakuutus. Luokitus voidaan poistaa, jos säännöstöä rikotaan. Joissakin erikoistapauksissa voidaan sallia erikoisvapauksia. Kaikki muutokset laivaan, niin runkoon kuin koneisteoihinkin, täytyy etukäteen hyväksyttää Llouyd'silla.


title: Lloyd’s Register

text: Laivoja katsastetaan säännöllisesti ja yksi tärkeimmistä on vuosittainen lastaussyvyyden tarkastus. Tällöin tarkastetaan laivan runko ja varmistetaan, että laivan kylkeen maalattua lastaussyvyyttä ei ole muutettu. Samoin tarkastetaan luukkujen ja ovien tiivisteet sekä suojakaiteet. Jos alus läpäisee tämän, se saa lastauslinjatodistuksen.


title: Henrik Rahm

text: Henrik Rahm (20. huhtikuuta tai 17. huhtikuuta 1732 Kokkola – 16. lokakuuta 1799 Kokkola) oli suomalainen liikemies, laivanvarustaja ja valtiopäivämies.


title: Henrik Rahm

text: Rahmin vanhemmat olivat kauppias Johan Rahm ja Valborg Alin. Rahm keskeytti koulunkäyntinsä ja tuli apulaiseksi isänsä liikeyritykseen. Kesäisin hän purjehti Kokkolan ja Tukholman väliä ja talvisin kuljetti tavaroita sisämaahan. Rahm perusti oman kauppaliikkeen 1753 ja nousi kotikaupungissaan johtoasemaan. Hän tuki tapulikaupunkien perustamista Pohjanmaalle rahallisesti, puolustaen oikeuksia muun muassa tukholmalaisia porvareita vastaan. Kun Kokkola sai tapulikaupunkioikeudet 1765, hän varusti kaupankäyntiä varten purjelaivan veljensä kanssa. Rahm toimi kaupunkinsa edustajana valtiopäivillä 1771-1772 ja 1789.


title: Henrik Rahm

text: Rahmin puoliso vuodesta 1754 oli Elisabet Margareta Brunlöf (k. 1781).


title: The Paperboy

text: The Paperboy on vuonna 2012 ensi-iltansa saanut Lee Danielsin ohjaama draamaelokuva. Se perustuu Pete Dexterin romaaniin "The Paperboy" vuodelta 1995. Elokuvan pääosissa ovat Matthew McConaughey, Zac Efron, John Cusack ja Nicole Kidman. Se sai ensi-iltansa Cannesin elokuvajuhlilla vuonna 2012.


title: The Paperboy

text: Nicole Kidman sai roolisuorituksestaan Golden Globe ja SAG-ehdokkuudet.


title: Vaarallinen nainen (vuoden 1952 elokuva)

text: Vaarallinen nainen () on vuonna 1952 julkaistu Felix E. Feistin ohjaama yhdysvaltalainen draamaelokuva, jonka pääosissa ovat Joan Crawford, Dennis Morgan ja David Brian.


text: "Vaarallinen nainen" kertoo kovasta naisgangsterista (Crawford) ja hänen romansseistaan kahden eri miehen kanssa. Beth saa tietää, että hän tulee olemaan täysin sokea viikon kuluessa. Hän hakee apua eräältä silmäkirurgilta, joka ehkä voisi pelastaa Bethin näön. Tämän prosessin aikana kirurgi myös parantaa hänen kovaa sydäntään...


text: "Vaarallinen nainen" perustuu Bernard Girardin romaaniin "Stab of Pain", jonka pohjalta Daniel Mainwaring ja George Worthing Yates laativat käsikirjoituksen. Robert Sisk toimi elokuvan tuottajana ja Warner Bros. tuotantoyhtiönä sekä jakelijana. "Vaarallinen nainen" kuvattiin vuonna 1951.


text: "Vaarallinen nainen" sai ensi-iltansa Yhdysvalloissa 9. helmikuuta vuonna 1952 rajoitetussa levityksessä. Maanlaajuiseen teatterilevitykseen elokuva pääsi 28. helmikuuta. Pian elokuvan ensi-illan jälkeen Crawford jätti Warner Brothers -studion.


text: Suomessa elokuva ei saanut esitystä, koska 13. toukokuuta 1952 Suomen elokuva-arkisto ja Valtion elokuvatarkastamo kielsi elokuvan Suomessa; "Vaarallinen nainen" sai "KK"-merkinnän eli "kokonaan kielletty". Kieltopäätös ei ole enää voimassa.


text: Bosley Crowther "The New York Timesista" kutsui elokuvaa "roskaksi" ja "New York Herald Tribunen" Otis Guernsey, Jr. kuvaili elokuvaa "pitkäksi ja tuuliseksi" ja juonta "väsyttäväksi tarinaksi". Vaikka itse elokuva sai huonon vastaanoton kriitikoilta, Crawfordin roolisuorituksesta pidettiin.


text: "Lux Radio Theater" lähetti 60-minuuttisen radiosovituksen elokuvasta 16. maaliskuuta vuonna 1953, jossa Dennis Morgan uusi elokuvaroolinsa. Vuonna 1972 Town Hallin "Legendary Ladies" -show’ssa Crawfordilta kysyttiin, että minkä elokuvan tekemistä hän katuu ja Crawford kertoi yleisölle, että piti "Vaarallista naista" huonoimpana elokuvanaan. "Vaarallinen nainen" julkaistiin DVD:lle 23. maaliskuuta vuonna 2009.


title: Kaarlo Riukuniemi

text: Kaarlo Fredrik Riukuniemi (synt. Rehnström, 17. joulukuuta 1860 Tampere – 21. huhtikuuta 1932 Viipuri) oli suomalainen toimittaja.


title: Kaarlo Riukuniemi

text: Riukuniemen vanhemmat olivat rakennusmestari Efraim Rehnström ja Fredrika Hélen. Hän otti suomalaisen sukunimen vuonna 1906. Lopetettuaan koulunkäynnin Riukuniemi työskenteli 1883-1893 toimittajana "Tampereen Sanomat" -lehdessä ja 1894-1899 "Kotkan Sanomat" -lehdessä ja tämän jälkeen toimitussihteerinä 1899-1901 "Wiipurin Sanomat" -lehdessä. Viimeksi mainitun "Supistuksen" päätoimittaja hän oli 1902-1909 ja sitten 1910-1918 "Viipurin Sanomat" -lehden päätoimittaja sekä samalla "Karjala" -lehden toimitussihteeri 1904-1912 ja vielä lehden toimittaja vuoteen 1930. Vuonna 1895 hän oli mukana myös "Työmies"-lehden perustamista pohtineessa toimikunnassa.


title: Kaarlo Riukuniemi

text: Riukuniemi laati lehtiinsä muun muassa pakinoita ja teatteri- ja kirjallisuusarvosteluja. Riukuniemi oli Itä-Suomen Sanomalehtimiesyhdistyksen perustaja ja pitkäaikainen puheenjohtaja sekä Nuorsuomalaisen sanomalehtimiesyhdistyksen ja Suomen Sanomalehtimiesten liiton johtohenkilöitä. 1880- ja 1890-luvuilla Riukuniemi toimi Tampereen ja Kotkan työväenyhdistyksissä. 1916-1917 hän oli santarmien vangitsemana Viipurin lääninvankilassa.


title: Kaarlo Riukuniemi

text: Riukuniemen puoliso vuodesta 1886 oli Hilma Cecilia Lindgrén (k. 1950).


title: Bergelmir

text: Bergelmir on yksi Saturnuksen lukuisista kuista. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Sen löysivät Scott S. Sheppard, David C. Jewitt ja Jan T. Kleyna Subaru-teleskoopilla Mauna Keassa, Havaijiilla 12. joulukuuta 2004.


title: Bergelmir

text: Belgermiria kutsuttiin alun perin nimellä S/2004 S15. Kuun nimi tulee skandinaavien mytologiasta, jossa Bergelmir on jääjättiläinen, joka vaimonsa kanssa selvisi Ymirin verestä syntyneestä tulvasta. Tarina kuuluu skandien mytologian luomistaruihin.


title: Jääkiekon SM-liigan karsinnat 2012

text: SM-liigan karsintaan osallistuivat keväällä 2012 SM-liigan runkosarjassa viimeiseksi jäänyt joukkue sekä Mestiksen pudotuspelien voittaja. Keväällä 2012 liigakarsinnan voittoon vaadittiin neljä otteluvoittoa, mikä tarkoittaa enimmillään seitsemää ottelua, jotka pelataan pudotuspelien tapaan ratkaisuun asti. Ottelusarjan voittajalla oli oikeus lunastaa karsintasarjaan osallistuvan SM-liigajoukkueen hallussa oleva liigaosake SM-liigan seuraavalle kaudelle ja siten sarjapaikka Suomen ylimmältä sarjatasolta. Tampereen Ilves voitti ottelusarjan voitoin 4-1 ja säilytti sarjapaikkansa SM-liigassa.


title: Jääkiekon SM-liigan karsinnat 2012

text: Ilves jäi SM-liigan runkosarjassa neljänneksitoista. Kauden päävalmentajana aloittanut Juha Pajuoja siirrettiin sivuun 30.10.2011, kun Ilves oli hävinnyt yhdeksän edeltäneestä kymmenestä ottelusta ja valahtanut sarjataulukon viimeiseksi. Pajuojan tilalle siirtyi urheilutoimenjohtajan tehtävästään kauden 1984-85 mestarivalmentaja Seppo Hiitelä, joka oli valmentanut edellisen kerran SM-liigassa kaudella 1990-91. Ilves nousi marraskuun lopulla pois viimeiseltä sijalta, mutta tammikuun puolen välin jälkeen joukkue ajautui viimeiseksi pysyvästi. Karsintapaikka varmistui lopulta 3.3.2012 neljä ottelua ennen runkosarjan päättymistä, kun Ilves hävisi Raumalla voittomaalikilpailun jälkeen Lukolle. Ilves voitti runkosarjan kolme viimeisintä ottelua.


title: Jääkiekon SM-liigan karsinnat 2012

text: Vaasan Sport jäi Mestiksen runkosarjassa kolmanneksi. Pudotuspeleissä Sport hävisi vain kerran, kun matkalla liigakarsintaan kaatui puolivälierissä TUTO Hockey voitoin 4-0, välierissä KooKoo voitoin 3-1 ja finaaleissa Jokipojat voitoin 3-0. Sport haki pudotuspeleissä viisi kertaa ratkaisua jatkoajalla ja voitti näistä peleistä neljä. Vaikka finaalisarja Jokipoikia vastaan ratkesi puhtaasti kolmella voitolla, jokainen finaali päättyi vain yhden maalin erolla ja ainoastaan viimeinen ottelu ratkesi jo varsinaisella peliajalla.


title: Jääkiekon SM-liigan karsinnat 2012

text: Sport aloitti ottelun vahvasti, mutta vieraiden rynnistyksestä selvittyään Ilves tyrmäsi sarjanousua tavoitelleen vaasalaisjoukkueen jo avauserässä. Avausmaali syntyi kuuden minuutin jälkeen Teemu Kesän ohjatessa Toni Rajalan laukauksen maaliin. Masi Marjamäki jatkoi pian tekemällä neljä maalia Sport-maalin edustalta. Kolme viimeisintä maalia syntyivät ylivoimalla. Joni Puurula teki kolmannen takaiskun jälkeen tilaa Mestiksen pudotuspelit vaihtoaitiossa istuneelle Jarno Laitiselle, mutta ensimmäisen erän jälkeen kotijoukkue Ilves johti jo 5–0. Toisessa erässä Kai Kantola lisäsi kotijoukkueen johdon jo kuuteen maaliin. Sport onnistui kolmannessa erässä kertalleen, kun Matias Perkkiö rikkoi Miika Wiikmanin nollapelihaaveet reilut kaksi minuuttia ennen ottelun päättymistä.


title: Jääkiekon SM-liigan karsinnat 2012

text:
Kotijoukkue Sport sai toiseen otteluun paremman alun, kun Vesa Toskala haparoi Ilves-maalilla ja Oskari Hakomäki siirsi kiekon maaliin. Ilves vastasi kuitenkin kolmen minuutin päästä Arto Tukion alivoimamaalilla. Joonas Rask teki läpiajosta voittomaaliksi osoittautuneen johtomaalin ensimmäisen erän lopulla. Kai Kantola ja vaasalaislähtöinen Samuli Kivimäki kasvattivat Ilveksen johtoa toisessa erässä. Toni Rajala teki kolmannessa erässä päätöslukemiksi jääneen 1–5 maalin.
Kahdessa ensimmäisessä ottelussa selvin lukemin hävinyt Mestis-mestari haki kolmannessa ottelussa vierasvoiton Tampereelta. Mika Halava teki vieraille avausosuman ensimmäisessä erässä ja Jussi Tapio ylivoimalla päätöslukemat 0–2 kolmannen erän alussa. Kahdessa ensimmäisessä ottelussa 11 maalia tehnyt Ilves oli aseeton oman kasvattinsa Jarno Laitisen edessä. Pasi Räsäsen yllätysvalinta piti maalinsa puhtaana torjuen kaikki 32 laukausta. Ottelusarja oli pelin jälkeen jännittävässä 2–1 tilanteessa Ilveksen eduksi.


title: Jääkiekon SM-liigan karsinnat 2012

text:
Sport onnistui jälleen tekemään avausmaalin, kun isännät siirtyivät johtoon Miika Koiviston maalilla ensimmäisessä erässä. Toisessa erässä nähtiin kaksi ylivoimamaalia. Samuli Kivimäki toi Ilveksen tasoihin, mutta Jani Kiviniemi vei isännät jälleen yhden maalin johtoon. Ilves hallitsi kolmatta erää ja sai tasoitettua pelin Henri Tuomisen maalilla. Ratkaisu siirtyi jatkoajalle, jossa Ilveksen Tommi Välimaa teki voittomaalin ajassa 66.39. Ilves siirtyi ottelusarjassa 3–1 johtoon.
Edellisen ottelun maaleillaan ratkaissut Ilveksen nelosketju oli tässäkin ottelussa tehokas, kun Henri Tuominen teki avauserässä kaksi maalia isännille. Toisessa erässä ei nähty maaleja, mutta päätöserässä Ilves onnistui vielä kahdesti, kun Samuli Kivimäki teki ylivoimamaalin ja Joonas Rask laukoi kiekon tyhjään maaliin. Ilves-maalivahti Vesa Toskala torjui kaikki 22 laukausta pääsarjauransa viimeisessä ottelussa. Ilves varmisti sarjapaikkansa voitoin 4–1.


title: Jääkiekon SM-liigan karsinnat 2012

text: Ilves


title: Jääkiekon SM-liigan karsinnat 2012

text:
Maalivahdit
Sport


title: Jääkiekon SM-liigan karsinnat 2012

text: Maalivahdit


title: Terpineoli

text: Terpineoli tai α-terpineoli (CHO) on monoterpeeneihin kuuluva alkoholi. Yhdistettä käytetään muun muassa hajusteteollisuudessa.


title: Terpineoli

text: Terpineolia ja sen isomerisia muotoja esiintyy pieniä määriä useiden kasvien aromaattisissa öljyissä, muun muassa havupuissa, laventelissa, kardemummassa, appelsiinissa ja muskottipähkinäöljyissä. Yhdistettä esiintyy myös semiokemikaalina eliöiden viestinnässä. Terpineoli on optisesti aktiivinen yhdiste. Puhtaana se on kiinteää kiteistä ainetta, jolla on syreenin tuoksua muistuttava haju. Tyypillisesti yhdistettä valmistetaan pineenistä hapon, tyypillisesti fosforihapon, avulla noin 100 °C:n lämpötilassa ja välituotteena muodostuu cis-terpiinihydraattia, josta veden eliminaation jälkeen muodostuu terpineolia. Terpineoli on näin syntyvän seoksen pääkomponentti, mutta seoksessa on myös eukalyptolia (1,8-sineoli) ja Wagner–Meerwein-toisiintumisilla muodostuvia fenkyylialkoholia ja borneolia. Tuotteet voidaan puhdistaa jakotislauksella.


title: Terpineoli

text: Terpineolia käytetään sen hyvän tuoksun vuoksi muun muassa hajusteissa, saippuoissa ja pesuaineissa. Se on myös suhteellisen edullista. Terpineolista valmistetaan myös sen estereitä, kuten terpinyyliasetaattia, joita käytetään myös hajusteiden aineosina.


title: Janan jakopiste

text: Janan jakopiste on geometriassa piste, joka sijaitsee janalla ja jakaa janan kahteen osaan. Yleensä jakopiste on janan "sisäpiste". Erityisesti janan keskipiste on jakopiste, joka jakaa janan kahteen yhtäpitkään osaan.


title: Janan jakopiste

text: Lukusuoraa voidaan pitää euklidisena yksiulotteisena avaruutena formula_1. Kaksi kohtaa x ja x lukusuoralla vastaavat tällöin avaruuden pisteitä ja niiden väli avaruuden janaa. Merkitään etäisyydet jakokohtaan P seuraavasti: |AP| = p ja |PB|=q. Silloin niiden välinen jakokohta m, joka lasketaan lukujen x ja x painoilla p ja q painotettuna keskiarvona, on:


title: Janan jakopiste

text: Tason kaksiulotteinen euklidisessa avaruudessa janan päätepisteet ovat A(x, y) ja B(x, y). Janan AB sisäpiste P jakaa janan kahdeksi osaksi AP ja PB, joiden pituudet ovat |AP| = p ja |PB| = q. Silloin jakopiste P ilmaistaan päätepisteiden (x, y) ja (x, y) x-koordinaattien ja vastaavasti y-koordinaattien painojen p ja q painotettuina keskiarvoina:


title: Janan jakopiste

text: Tilan kolmiulotteisessa avaruudessa janan päätepisteiden koordinaatit ilmaistaan A(x, y, z) ja B(x, y, z), jakopisteen P koordinaatit ovat:


title: Bahrainin Grand Prix 2013

text: Bahrainin Grand Prix 2013 (virallisesti 2013 Formula 1 Gulf Air Bahrain Grand Prix) oli Formula 1 -kauden neljäs osakilpailu, joka ajettiin 19.–21. huhtikuuta 2013 Bahrain International Circuitin moottoriradalla Bahrainissa.


title: Bahrainin Grand Prix 2013

text: Keskiviikkona Caterham ilmoitti, että Heikki Kovalainen ajaa perjantain ensimmäisissä vapaissa harjoituksissa, ja toimii jatkossa tallin varakuljettajana. Kovalainen ajoi harjoituksissa Giedo van der Garden tilalla. Marussian Rodolfo González ajoi Jules Bianchin tilalla.


title: Bahrainin Grand Prix 2013

text: Lauantain kolmansissa vapaissa harjoituksissa Lewis Hamilton kärsi rengasrikon.


title: Bahrainin Grand Prix 2013

text: Aika-ajoissa Nico Rosberg näytti Mercedes-auton vauhdin ajamalla paalupaikalle ja sai eturiviin rinnalleen Sebastian Vettelin. Force India -kuljettajat di Resta ja Sutil väläyttivät tallin hyvää alkukauden vauhtia ajettuaan aika-ajoissa sijoille viisi ja kuusi.Kilpailun jännittävimmät taistelut käytiin kärjen takana. Ensimmäisellä kierroksella Esteban Gutiérrez osui Charles Picin takarenkaasen ja sai etusiiven kappaleita pääleen, samalla Adrian Sutil osui Felipe Massan kanssa yhteen ja Massa kärsi rengasrikon. Kolmanneksi ensimmäisissä mutkissa pudonnut Vettel hyödynsi kuitenkin nopeasti autonsa hyvän kisavauhdin, ja nousi nopeilla ohituksilla jo toisen kierroksen alkupuolella kärkeen. Samaan aikaan Giedo Van Der Garde osui Jean-Éric Vergnen takarenkaaseen menettäen etusiipensä ja Vergne kärsi tilanteesta rengasrikon. Fernando Alonsolla olisi kenties voinut olla edellytykset haastaa Vettel, mutta hänen kisansa kaatui DRS-ongelmista johtuneisiin kahteen ylimääräiseen varikkokäyntiin. Lotus-kuljettajat Räikkönen ja Grosjean nousivat onnistuneiden strategioiden johdosta toiseksi ja kolmanneksi, mutta heistä ei ollut uhkaamaan selkeään voittoon ajanutta Vetteliä. Kilpailun kärkikolmikko oli täsmälleen sama kuin vuosi sitten. Paul di Resta ajoi hyvän kilpailun sijoittuen neljänneksi, ja oli pitkän aikaa kiinni jopa kolmannessa sijassa joutuen kuitenkin lopulta Grosjeanin ohittamaksi. McLaren-kuljettajat Button ja Pérez ottivat kisan aikana yhteen, ja Pérezin aggressivinen ajo tuotti kuudennen sijan. Paalupaikalta lähtenyt Mercedeksen Nico Rosberg jäi yhdeksänneksi. Valtteri Bottas oli vasta neljästoista häviten selkeästi myös tallitoverilleen Maldonadolle.


title: Viimeinen valhe

text: Viimeinen valhe () on Vincent Shermanin ohjaama yhdysvaltalainen draamaelokuva vuodelta 1950. "Viimeisen valheen" nimiroolissa on Joan Crawford. Columbia Pictures toimi elokuvan tuotantoyhtiönä ja jakelijana. "Viimeinen valhe" kertoo dominoivasta Harriet Craigista (Crawford), jolle neuroottinen perfektionismi, oma talo ja omaisuus merkitsevät paljon enemmän kuin kukaan elävä ihminen hänen elämässään. Harrietin liiallinen omistautuminen kodilleen ajaa hänet hulluuden partaalle. Lopulta perhe ja ystävät hylkäävät Harrietin, joka on kohdellut heitä todella huonosti...


title: Viimeinen valhe

text: "Viimeinen valhe" perustuu Pulitzer-palkittuun George Kellyn näytelmään "Craig's Wife" vuodelta 1925. Näytelmän pohjalta Anne Froelick ja James Gunn laativat käsikirjoituksen. "Viimeinen valhe" on toinen kolmesta Shermanin ja Crawfordin yhteistyöelokuvasta; muut ovat "Kirotut eivät itke" (1950) ja "Hyvästi toiveuni" (1951).


title: Viimeinen valhe

text: "Viimeisen valheen" tuotanto alkoi vuonna 1949. Kuvaukset alkoivat 3. huhtikuuta 1950 ja päättyivät 23. toukokuuta 1950. Elokuvaa kuvattiin nimellä "The Lady of the House".


title: Viimeinen valhe

text: George Kellyn näytelmän "Craig's Wife" pohjalta on sovitettu kolme elokuvaversiota, joista "Viimeinen valhe" on kolmas. Ensimmäinen elokuva on mykkäelokuva "Craig's Wife" vuodelta 1928, jonka ohjasi William C. DeMille ja Harriet Craigin roolissa on Irene Rich. Toinen on "Craig's Wife" vuodelta 1936, jonka ohjasi Dorothy Arzner. Vuoden 1936 elokuvaversiossa Harriet Craigia näyttelee Rosalind Russell. Alkuperäisessä Broadway-näytelmässä vuonna 1925 Harriet Craigia näytteli Chrystal Herne. Alkuperäinen näytelmä sai ensi-iltansa 12. lokakuuta 1925 Morosco Theaterissa. Näytelmää esitettiin 360 näytöstä.


title: Viimeinen valhe

text: "Viimeinen valhe" sai ensi-iltansa Yhdysvalloissa 2. marraskuuta vuonna 1950 New Yorkissa. Suomessa elokuva julkaistiin 6. huhtikuuta vuonna 1951.


title: Viimeinen valhe

text: "Viimeinen valhe" sai hyvän vastaanoton kriitikoilta. "Varietyn" ja "New York Herald Tribunen" kriitikot kehuivat Joan Crawfordin roolisuoritusta.


title: Viimeinen valhe

text: "Viimeinen valhe" on julkaistu VHS:lle ja DVD:lle.


title: Milanon päärautatieasema

text: Milano Centrale on Milanon päärautatieasema ja se on Italian toiseksi suurin rautatieasema. Milano Centrale korvasi vanhan päärautatieaseman vuonna 1931 Simplonin tunnelin avaamisen lisättyä alueen raideliikennettä. Nykyään asema palvelee 320 000 matkustajaa päivittäin ja toimii kahden Milanon metron risteysasemana.


title: Milanon päärautatieasema

text:
Vuoteen 1850 mennessä Milanoa palveli kaksi rautatieasemaa: Porta Nuova ja Milan Porta Tosa, jotka eivät olleet raideyhteydessä toisiinsa. Vuosien 1885–1891 aikana Milano sai ympärysradan, jolla yhdistettiin useita erillisiä rataosuuksia. Simplonin tunnelin rakentamisen jälkeen vuonna 1906 Pohjois-Italian raideliikenne lisääntyi ja molemmat rautatieasemat jäivät kehityksen jalkoihin. 15. tammikuuta 1906 kaupunki järjesti suunnittelukilpailun uudesta asemasta. Useat paikalliset arkkitehdit osallistuivat kilpailuun ja virkamiehet valitsivat arkkitehti Simone Contonin suunnitelman voittajaksi. Hänen suunnittelemaa asemarakennusta ei koskaan ryhdytty rakentamaan ja kuusi vuotta myöhemmin virkamiehet järjestivät uuden kilpailun. Kilpailun voitti
arkkitehti Ulisse Stacchini. Stacchini joutui kuitenkin vuosien varrella useaan kertaan muuttamaan suunnitelman yksityiskohtia. Viimeisen hyväksynnän Stacchini sai suunnitelmilleen vuonna 1924. Massiivinen rakennus valmistui viimein toukokuussa vuonna 1931.


title: Milanon päärautatieasema

text:
Jo ensimmäisen kahdeksan vuoden jälkeen havaittiin rakennuksessa erilaisia logistisia ongelmia. Vuonna 1942 arkkitehti Mario Palanti ehdotti ajoneuvoramppien rakentamista etuaulasta, jolloin aseman liikkeita pystyttäisiin huoltamaan paremmin ja että henkilömatkustajien käynti raiteille helpottuisi. Vuonna 1952 käynnistettiin uusi suunnittelukilpailu logistiikkaongelmien ratkaisemiksi. Yhtään toteutuskelpoista suunnitelmaa ei kilpailusta löytynyt ja vuonna 1955 Italian rautatiet ryhtyivät itsenäisesti hakemaan ratkaisuja ongelmiin.
25. syyskuuta 2006 julkistettiin 100 miljoonan euron suunnitelma aseman nykyaikaistamiseksi. 20 miljoonaa euroa ohjattiin aseman taiteellista arvoa korostavien yksityiskohtien korjaamiseen ja loput 80 miljoonaa euroa käytettiin uusien hissien hankkimiseen sekä muihin rakenteellisiin muutoksiin.


title: Milanon päärautatieasema

text: Rautatieasemalla on 24 raidetta. Joka päivä 320 000 matkustajaa kulkee aseman kautta käyttäen 500 eri junaa. Aseman kautta kulkee valtakunnalliset sekä kansainväliset yhteydet. Päivittäisiä ulkomaan kohteita on muun muassa Bern, Geneve, Zürich, Pariisi, Wien, Barcelona sekä München.


title: Milanon päärautatieasema

text: Jokainen raide operoi tiettyä kohdetta. Muutokset voivat olla mahdollisia huoltotöistä johtuen.


title: Toron maanjäristys

text: Toron maanjäristys tapahtui 20. maaliskuuta 1966 Ugandan ja Kongon demokraattisen tasavallan rajalla Albertjärvestä etelään. Molemmissa maissa kärsittiin huomattavia vahinkoja, minkä lisäksi järistys havaittiin Ruandassa, Burundissa, Tansaniassa ja Keniassa.


title: Jaakko Hietikko (jalkapalloilija)

text: Jaakko Hietikko (s. 13. tammikuuta 1994 Tuusula) on suomalainen jalkapalloilija. Pelipaikaltaan hän on hyökkääjä. Hietikko edustaa Ykkösessä pelaavaa FC Jazzia lainalla Veikkausliigan FC Lahdesta.


title: Jaakko Hietikko (jalkapalloilija)

text: Hietikko pelasi ensimmäiset Veikkausliiga-ottelunsa FC Hongassa kaudella 2012. Hän purki sopimuksensa Hongan kanssa kesken kauden 2013 ja siirtyi PK Keski-Uusimaahan. Tammikuussa 2014 hän allekirjoitti vuoden mittaisen sopimuksen FC Lahden kanssa.


title: FIA World Endurance Championship

text: FIA World Endurance Championship (lyhenteeltään FIA WEC) on kansainvälinen autourheilusarja, joka perustettiin vuonna 2012 korvaamaan Intercontinental Le Mans Cup sarja.


title: FIA World Endurance Championship

text: Sarjan järjestää Automobile Club de l’Ouest yhdessä FIA:n kanssa. Renkaat toimittaa Michelin ja Dunlop. Sarjassa ajetaan Le Mans Prototype- ja Grand Tourers-autoilla. Sarjaan kuuluu neljä luokkaa Le Mans Prototype 1 (LMP1), Le Mans Prototype 2 (LMP2), Le Mans Grand Touring Endurance — Professional (LMGTE Pro) ja Le Mans Grand Touring Endurance — Amateur (LMGTE Am). Sarjan mestaruus jaetaan luokittain eniten pisteitä keränneelle valmistajalle, tallille ja kuljettajalle. Sarjan osakilpailuja ajetaan Euroopassa, Aasiassa, Pohjois- ja Etelä-Amerikassa, pääkilpailun ollessa Le Mansin 24 tunnin ajo.


title: Savupiste

text: Savupiste on lämpötilariippuvainen termi, jolla voidaan määritellä rasvojen ja öljyjen tuotekohtaisia ominaisuuksia. Tuotteen savupiste on materiaalikohtainen ominaisuus ja heijastaa myös tuotteen käyttömäärää. Savupiste on lämpötila, jossa ohut, jatkuva savujuova ilmestyy ensimmäisen kerran kohdetta lämmitettäessa standardiolosuhteissa. Savu ilmaisee mitattavasta kohteesta erkaantuvia hajoamisesta johtuvia kaasumaisia tuotteita. Savupisteellä on erityisesti merkitystä valmistettaessa ruokaa öljyssä tai rasvassa paistamalla tai uppopaistamalla.


title: Savupiste

text: Öljynjalostustuotteissa petrolin savupiste määritellään kansainvälisesti standardin ISO 3014 mukaan.


title: Uskallanko kuulua sinulle?

text: Uskallanko kuulua sinulle? (myös kirjoitusmuodot Uskallanko kuulua Sinulle! ja Uskallanko kuulua Sinulle?; ) on vuonna 1955 ensi-iltansa saanut Joseph Pevneyn ohjaama ja Albert Zugsmithin tuottama psykologinen jännityselokuva, jonka pääosissa ovat Joan Crawford ja Jeff Chandler. "Uskallanko kuulua sinulle?" kertoo leskestä ja hänen rantahulttiorakastajastaan. Universal Pictures toimi elokuvan tuotantoyhtiönä ja jakelijana.


title: Uskallanko kuulua sinulle?

text: "Uskallanko kuulua sinulle?" perustuu Robert Hillin näytelmään "The Besieged Heart", jonka pohjalta itse Hill ja Richard Alan Simmons laativat käsikirjoituksen. "Uskallanko kuulua sinulle?" -elokuvan kuvaukset alkoivat 17. joulukuuta vuonna 1954. Elokuva kuvattiin paikan päällä Kalifornian Balboa Beachilla. Vähän ennen kuin elokuva tehtiin, Joan Crawford tapaili Universal Picturesin johtajaa, joka tarjosi Crawfordille tätä roolia. Crawford sai myös valita miespääosan esittäjän ja hän valitsi Jeff Chandlerin.


title: Uskallanko kuulua sinulle?

text: "Uskallanko kuulua sinulle?" sai ensi-iltansa New Yorkissa 19. elokuuta vuonna 1955. Maanlaajuiseen teatterilevitykseen elokuva pääsi 20. elokuuta. Suomessa elokuva julkaistiin 20. tammikuuta vuonna 1956.


title: Uskallanko kuulua sinulle?

text: Lynn Markham (Joan Crawford) vierailee rantatalolla, joka kerran oli kuulunut hänen edesmenneelle aviomiehelle. Siellä Lynn tapaa kiinteistönvälittäjä Amy Rawlinsonin (Jan Sterling) ja Drummond "Drummy" Hallin (Jeff Chandler), joka on vetovoimainen rantahulttio. Drummy vaeltaa talossa, tulee sisään ja ulos miten haluaa aivan kuin hän omistaisi sen.


title: Uskallanko kuulua sinulle?

text: Lynn saa kuulla, että talo oli ennen vuokrattu vanhemmalle naiselle Eloise Crandallille (Judith Evelyn), jonka kuolinsyytä (itsemurha, onnettomuus tai murha) ei saatu selvitettyä. Lynn saa naapurikseen juonittelijoita ja hänen on vaikea vastustaa Drummyn fyysistä vetovoimaa. Lynn rakastuu Drummyyn ja he menevät naimisiin. Tapahtumat heidän häämatkansa aikana johtaa Lynnin siihen uskoon, että Drummy murhasi Eloisen. Kuitenkin käy ilmi, että Amy Rawlinson tappoi Eloisen saadakseen Drummyn itselleen.


title: Yodo (1907)

text: Yodo () oli keisarillisen Japanin laivaston vuonna 1908 valmistunut panssaroimaton risteilijä. Se poistettiin palveluksesta 1. huhtikuuta 1940, ja alus romutettiin vuonna 1945.


title: Yodo (1907)

text: "Yodo" valmistettiin Kawasakin telakalla Kōbessa osana vuoden 1904 hankintoja. Sen köli laskettiin 2. lokakuuta 1906, ja alus laskettiin vesille 11. marraskuuta 1907. Alus valmistui 8. huhtikuuta 1908.


title: Yodo (1907)

text: Alus valmistui Venäjän–Japanin sodan päätyttyä, ja se sijoitettiin koulutukseen ja rannikkopartiointiin. Marraskuussa 1911 alus lähetettiin Bangkokiin Rama VI:n kruunajaisiin japanilaisen laivasto-osaston mukana.


title: Yodo (1907)

text: "Yodo" luokiteltiin 12. lokakuuta 1912 ensimmäisen luokan tykkiveneeksi, ja ensimmäisen maailmansodan puhjettua se liitettiin Japanin 2. laivastoon. Vaikka alus olikin mukana Qingdaon taistelussa, se ei osallistunut varsinaisiin taistelutoimiin. Myöhemmin alus sijoitettiin partioaluksena japanilaisten miehittämään Saksan Mikronesiaan. Sodan päätyttyä alus oli tutkimusaluksena tehden matkoja Kiinan rannikolle. Vuoden 1931 Mantsurian tapahtumien aiheuttaessa jännitteitä Kiinan ja Japanin välille "Yodo" määrättiin valvomaan Kiinan pohjoisosien rannikkoa, mikä laajeni myöhemmin toisen Kiinan–Japanin sodan alettua myös keskisen Kiinan rannikolle.


title: Yodo (1907)

text: Aluksen aseistus poistettiin 1. huhtikuuta 1940, ja se nimettiin proomu No 3:ksi. Se oli toisen maailmansodan ajan laituriin kiinnitettynä Iwakunissa, ja sodan päätyttyä alus romutettiin vuonna 1945.


title: Atle Wilskman

text: Atle Wilksman (14. marraskuuta 1883 Helsinki – 30. kesäkuuta 1921 Helsinki) oli suomalainen sukututkija.


title: Atle Wilskman

text: Wilskmanin vanhemmat olivat professori Ivar Wilskman ja Mathilda Wilhelmina Roschier. Hän valmistui filosofian kandidaatiksi 1906 ja työskenteli sitten Helsingin yliopiston kirjastossa 1903-1906, oli vt. konsistorin amanuenssi 1906-1907, yliopiston reistraattori 1907-1917, yliopiston kirjaston nuorempi assistentti 1919-1920 ja Helsingin kaupungin apulaiskirjastonhoitaja 19209-1921. Wilksman oli ahkera sukututkija, joka julkaisi jo 1907 teoksen "Släkten Wilksman". Kaksi vuotta myöhemmin hän sai Ruotsalaiselta Kirjallisuusseuralta tehtäväksi toimittaa aatelittomia sukuja koskevan sukukirjan. 1912-1920 ilmestynyttä "Släktbok I-V" -teossarjaa pidetään Suomen geneologian perusteoksiin kuuluvana. Wilksman julkaisi myös Suomen Sukututkimusseuran vuosikirjassa ja "Kotiseutu" -aikakauskirjassa joukon sukututkimuksia koskevia artikkeleita. Vuonna 1917 hän ehdotti, että kirkonkirjoja alettaisiin järjestelmällisesti kopioida tutkijoita varten. Suomen Sukututkimusseura ryhtyi toteuttamaan ehdotusta 1924.


title: Atle Wilskman

text: Wilksman kuoli naimattomana.


title: Blend Miftari

text: Blend Miftari (s. 3. joulukuuta 1995) on suomalainen jalkapalloilija. Pelipaikaltaan hän on hyökkääjä.


title: Blend Miftari

text: Miftari pelasi ensimmäisen Veikkausliigan ottelunsa 16-vuotiaana 28. kesäkuuta 2012, kun hänen edustamansa Inter hävisi vierasottelussa MYPA:lle 0–4. Ensimmäisen liigamaalinsa hän teki 26. heinäkuuta 2014 3–3-tulokseen päättyneessä kotiottelussa HJK:ta vastaan. Miftari edusti Interiä vuosina 2012–2015 pelaten yhteensä kymmenessä liigaottelussa.


title: Hyvästi toiveuni

text: Hyvästi toiveuni () on Vincent Shermanin ohjaama ja Henry Blanken tuottama yhdysvaltalainen romanttinen komedia, joka sai ensi-iltansa vuonna 1951. Romanttisen komedian pääosissa ovat Joan Crawford, Robert Young ja Frank Lovejoy. "Hyvästi toiveuni" kertoo kongressiedustajasta ja hänen vanhasta rakkaudestaan.


title: Hyvästi toiveuni

text: "Hyvästi toiveuni" perustuu Fay Kaninin näytelmään "Goodbye, My Fancy: A Comedy in Three Acts" vuodelta 1948. Näytelmän pohjalta käsikirjoituksen laativat Ivan Goff ja Ben Roberts. Warner Bros. toimi elokuvan tuotantoyhtiönä ja jakelijana. "Hyvästi toiveuni" on kolmas ja viimeinen Shermanin ja Crawfordin yhteistyöelokuvasta. Kaksi ensimmäistä ovat "Kirotut eivät itke" (1950) ja "Viimeinen valhe" (1950).


title: Hyvästi toiveuni

text: Warner Bros. oli ostanut 55 000 dollarilla oikeudet näytelmään. "Hyvästi toiveuni" -elokuvan tuotanto alkoi tammikuussa vuonna 1951. Elokuvan budjettina oli 1,3 miljoonaa dollaria. "Hyvästi toiveuni" on Janice Rulen elokuvadebyytti.


title: Hyvästi toiveuni

text: Alkuperäinen Broadway-näytelmä "Goodbye, My Fancy" avattiin Morosco Theaterissa New Yorkissa 17. marraskuuta vuonna 1948. Näytelmää esitettiin 446 näytöstä. Tällöin Agatha Reediä näytteli Madeleine Carroll.


title: Hyvästi toiveuni

text: "Hyvästi toiveuni" sai ensi-iltansa Yhdysvalloissa 19. toukokuuta vuonna 1951. Suomeen elokuva tuli ensi-iltaan 19. lokakuuta 1951. Elokuva ei ollut menestys; "Hyvästi toiveuni" tuotti Yhdysvalloissa vain 1 130 000 dollaria. Maailmanlaajuisesti elokuva tuotti 1 358 000 dollaria.


title: Hyvästi toiveuni

text: "Variety" kehui Crawfordin roolisuoritusta: "neiti Crawford ylläpitää romantiikkaa keski-ikäisenä kongressiedustajana kevyellä kosketuksella, mikä on erinomaista". Bosley Crowther "The New York Timesista" suorastaan lyttäsi elokuvan kirjoittamalla "neiti Crawfordin hairahtunut kongressinainen on yhtä etäinen ja mahtava kuin Capitolin kupoli".


title: Hyvästi toiveuni

text: Robert Young, Frank Lovejoy ja Lurene Tuttle uusivat elokuvaroolinsa "Lux Radio Theatren" lähetyksessä "Hyvästi toiveuni" -radiokuunnelmassa 14. tammikuuta vuonna 1952. Joan Crawford ei uusinut rooliaan, mutta Barbara Stanwyck tuli Agathan rooliin. "Lux Radio Theater" lähetti 60-minuuttisen radiosovituksen elokuvasta myös 28. kesäkuuta vuonna 1954, jolloin Robert Young uusi toisen kerran elokuvaroolinsa. Tällöin mukana oli myös Rosalind Russell.


title: Hyvästi toiveuni

text: "Hyvästi toiveuni" julkaistiin DVD:lle 23. maaliskuuta vuonna 2009.


title: Parhaan naissivuosan Golden Globe -palkinto

text: Parhaan naissivuosan Golden Globe on yksi palkinnoista, joita Hollywood Foreign Press Association jakaa vuosittain. Palkinto jaettiin ensimmäisen kerran vuonna 1943.


title: SIMBAD

text: SIMBAD (the Set of Identifications, Measurements, and Bibliography for Astronomical Data) on Centre de Données astronomiques de Strasbourgin ylläpitämä tähtitieteellinen tietokanta, joka sisältää aurinkokunnan ulkopuolisiin taivaankappaleisiin liittyviä tietoja. Tietokannassa olevien kohteiden tietoja on mahdollista tutkia SIMBAD:in verkkosivujen kautta.


title: SIMBAD

text: Kesäkuuhun 2006 mennessä tietokantaan oli kerätty tiedot 2 000 000 tähdestä ja 1 500 000 muusta taivaankappaleesta. 29. maaliskuuta 2013 tietokanta oli laajentunut 7 071 823 kohteeseen, joihin liittyi 17 607 860 eri tunnistetta. Tietokannan kohteisiin oli liitetty 279 578 bibliografista viitettä ja 9 480 015 tietokannan kohteisiin liittyvää viittausta tieteellisiin julkaisuihin.


title: Didrik Wrangel af Adinal

text: Didrik Wrangel af Adinal (12. maaliskuuta 1637 Liivinmaa – 15. joulukuuta 1706 Tukholma) oli aatelinen hallintomies, joka toimi Pohjanmaan läänin maaherrana.


title: Didrik Wrangel af Adinal

text: Wrangelin vanhemmat olivat kapteeni Herman Wrangel ja Beata Wachtmeister. Hän palveli Ruotsin laivastossa vuodesta 1653, otti osaa Tanskan sotaan ja yleni 1670 amiraaliluutnantiksi. Wrangel teki meriväen pääkatselmuksen Suomessa 1671 ja 1674, jolloin hänet nimitettiin Pohjanmaan maaherraksi. Tätä tehtävää hän hoiti vuoteen 1685 asti. Wrangel toimi 1680-luvulla tarmokkaasti ruotujakolaitoksen hyväksi, jota talonpojat kuitenkin vastustivat Pohjanmaalla. Kajaanin suunnalla syntyi sen sijaan sopimus 1681 Kajaanin linnan ja läänin puolustamisesta. 1683 Wrangel onnistui myös järjestämään laivaväen ruodut länsirannikolle ja Ahvenanmaalle. Pohjanmaan läänin taloudellisen tilanteen parantamiseksi hän ehdotti muun muassa uutta maanmittausta, verollepanoa ja lainamakasiinin perustamista. 1685 Wrangelista tuli Närken ja Värmlannin maaherra, 1693 kuninkaan neuvos ja vuorikollegion presidentti. 1680 hänet korotettiin vapaaherraksi ja 1693 kreiviksi. Hankoon Wrangel rakennutti majakan ja piti sitä yllä korvauksena 1672 Tenholasta saamistaan tiloista.


title: Didrik Wrangel af Adinal

text: Wrangelin puoliso oli Magdalena Clerck (k. n. 1715).


title: Mogami (1908)

text: Mogami () oli keisarillisen Japanin laivaston vuonna 1908 valmistunut panssaroimaton risteilijä. Se poistettiin palveluksesta 1. huhtikuuta 1928, ja alus romutettiin vuotta myöhemmin.


title: Mogami (1908)

text: "Mogami" valmistettiin Mitsubishin telakalla Nagasakissa osana vuoden 1904 hankintoja. Sen köli laskettiin 3. maaliskuuta 1907, ja alus laskettiin vesille 25. maaliskuuta 1908. Alus valmistui puoli vuotta myöhemmin 16. syyskuuta.


title: Mogami (1908)

text: Alus valmistui Venäjän–Japanin sodan päätyttyä, ja se sijoitettiin koulutukseen ja rannikkopartiointiin. Se luokiteltiin 12. lokakuuta 1912 ensimmäisen luokan tykkiveneeksi, ja ensimmäisen maailmansodan puhjettua se liitettiin Japanin 2. laivastoon. Alus osallistui Qingdaon taistelussa Saksan keisarikunnan laivaston torpedovene "S90":n upotukseen. Vuosina 1917–1921 "Mogami" partioi Japanin miehittämillä Karoliineilla ja Mariaaneilla. Se partioi Siperian rannikolla vuosina 1921–1928 ollen muun muassa kalastuksenvalvonnassa.


title: Mogami (1908)

text: "Mogami" poistettiin poistettiin palveluksesta 1. huhtikuuta 1928, ja se myytiin romutettavaksi 31. tammikuuta 1929. Purettaessa hitsausliekki sytytti tankeissa kaasuuntuneena olleen polttoaineen aiheuttaen räjähdyksen. Alus paloi kaksi tuntia muuttuen hylyksi. Aluksen päämasto oli sijoitettuna Nakanoshima-puistoon Osakassa, kunnes se siirrettiin 9. helmikuuta 2009 Kuren merenkulkumuseoon.


title: Naisen vallassa

text: Naisen vallassa () on Ranald MacDougallin ohjaama ja käsikirjoittama yhdysvaltalainen draamaelokuva vuodelta 1955. Draaman pääosissa ovat Joan Crawford, John Ireland, Fay Wray, Betsy Palmer ja Barry Sullivan. "Naisen vallassa" kertoo perheestä, jota dominoi armoton nainen nimeltään Eva Phillips (Crawford). Eva Phillips on manipuloiva seurapiirihenkilö, joka tuhoaa jokaisen häntä lähellä olevan elämän. Kysymys kuuluu: voiko kukaan pysäyttää häntä?


title: Naisen vallassa

text: "Naisen vallassa" perustuu Edna L. Leen romaaniin "The Queen Bee" (1949), jonka pohjalta ohjaaja MacDougall laati käsikirjoituksen. Columbia Pictures toimi elokuvan tuotantoyhtiönä ja jakelijana. "Naisen vallassa" sai kaksi Oscar-ehdokkuutta.


title: Naisen vallassa

text: "Naisen vallassa" -elokuvan tuotanto alkoi maaliskuussa 1955. "Naisen vallassa" on Ranald MacDougallin ohjausdebyytti. Joan Crawford oli ostanut Edna L. Leen alkuperäisen romaanin oikeudet.


title: Naisen vallassa

text: "Naisen vallassa" sai ensi-iltansa kotimaassaan Yhdysvalloissa 7. marraskuuta vuonna 1955. New Yorkin ensi-ilta oli 22. marraskuuta. Suomessa elokuva julkaistiin 27. huhtikuuta vuonna 1956. "The New York Times" ja "New York Herald Tribune" kehuivat Crawfordin roolisuoritusta.


title: Naisen vallassa

text: "Naisen vallassa" julkaistiin VHS:lle 17. lokakuuta vuonna 1995. DVD:lle elokuva julkaistiin 18. joulukuuta vuonna 2001.


title: Kierettijoki

text: Kierettijoki () on Vienanmeren Kantalahteen laskeva joki Karjalan tasavallan Louhen piirissä Venäjällä. Sen pituus on 80 kilometriä ja valuma-alueen laajuus 3 360 neliökilometriä.


title: Kierettijoki

text: Lohijokena tunnettu Kierettijoki saa alkunsa Petrijärvestä, joka on Njukki- ja Plotitšnojejärvien kautta yhteydessä Kierettijärveen. Tärkeimmät sivujoet ovat Kapustnaja, Kulat, Tšornaja ja Jelet. Kierettijoen suussa sijaitsee entinen Kieretin kylä.


title: Myytinmurtajat (9. tuotantokausi)

text: Myytinmurtajat ("MythBusters") on yhdysvaltalainen televisiosarja. Jokaisessa jaksossa keskitytään kahteen tai useampaan kaupunkitarinaan, yleiseen uskomukseen, elokuvakohtaukseen tai nettihuhuun.


title: Myytinmurtajat (9. tuotantokausi)

text: Kauden 9 jaksot 160 - 178 esitettiin Yhdysvalloissa vuonna 2011.


title: Myytinmurtajat (10. tuotantokausi)


title: Myytinmurtajat (10. tuotantokausi)

text: Kauden 10 jaksot 179 - 197 esitettiin Yhdysvalloissa vuonna 2012.


title: Syrjäntaka

text: Syrjäntaka voi tarkoittaa seuraavia paikkoja:


title: Matvei Korgujev

text: Matvei Mihailovitš Korgujev (, 1883 Kieretti – 4. heinäkuuta 1943 Kieretti) oli venäläisten kansansatujen taitaja.


title: Matvei Korgujev

text: Matvei Korgujevin isä oli venäläinen pomori ja äiti karjalainen talonpoikaisnainen. Hän työskenteli lapsesta saakka paimenena, metsätöissä ja matruusina sekä myöhemmin sahalla, Muurmannin radan rakennustöissä ja sadunkertojana pomorien kalastusartteleissa. Elämänsä loppuvaiheessa Korgujev toimi kalastuskolhoosin työnjohtajana.


title: Matvei Korgujev

text: Korgujevilla oli ilmiöimäinen muisti sekä monimutkaisten satuaiheiden yhdistämisen taito. Hänen repertuaarinsa käsitti etupäässä ihmesatuja, joissa heijastuu pohjolan luonto sekä kalastajan, maanviljelijän ja metsästäjän arkielämä. Korgujev osasi myös karjalankielisiä satuja ja kansanrunoja.


title: Matvei Korgujev

text: Kansanperinteen tutkija Aleksandr Netšajev kirjoitti 1930-luvulla muistiin yli 120 Korgujevin satua, jotka julkaistiin kaksiosaisena teoksena. Vuonna 1938 Korgujev hyväksyttiin Neuvostoliiton kirjailijaliiton jäseneksi.


title: Matvei Korgujev

text: Tšuupan keskikoulun yhteydessä toimii Korgujeville omistettu museo.


title: Poltava (1894)

text: Poltava () oli vuonna 1899 valmistunut Venäjän keisarikunnan laivaston Petropavlovsk-luokan pre-dreadnought-taistelulaiva. Alus oli yksi kahdeksasta keisarillisen Japanin laivaston Venäjän–Japanin sodassa valtaamasta taistelulaivasta. Alus upposi Port Arthurin taistelussa joulukuussa 1904, mutta japanilaiset nostivat aluksen liittäen sen laivastoonsa nimellä "Tango".


title: Poltava (1894)

text: Ensimmäisessä maailmansodassa alus osallistui Qingdaon piiritykseen ennen kuin Japani palautti sen vuonna 1916 liittolaiselleen Venäjälle, joka liitti sen laivastoonsa nimellä "Chesma" (). Venäjän vallankumouksessa se liittyi lokakuussa 1917 vallankumoukselliseen laivastoon, mutta britit valtasivat sen käyttäen alusta parakkina. Brittien vetäydyttyä alus palasi Neuvosto-Venäjän hallintaan, kunnes se romutettiin vuonna 1924.


title: Poltava (1894)

text: Alus tilattiin Amiraliteetin uudelta telakalta Pietarista ja sen köli laskettiin 19. toukokuuta 1892. Alus laskettiin vesille 6. marraskuuta 1894 ja se valmistui vuonna 1899.


title: Luettelo pisimmistä moottoroiduista jahdeista

text: Tämä lista sisältää maailman suurimmat jahdit. Yksityisten jahtien koon mittaamiseen käytetään pituutta.


title: Viljo Nissilä

text: Viljo Johannes Nissilä (21. elokuuta 1903 Ruskeala – 30. heinäkuuta 1986 Helsinki) oli suomalainen kielitieteilijä ja opettaja. Hän toimi oppikoulunopettajana 1929–1961, oli Helsingin yliopistossa dosentti vuodesta 1948 ja Kasvatusopillisessa korkeakoulussa vuodesta 1962 suomen kielen apulaisprofessori ja jälleen Helsingissä suomen kielen, erityisesti nimistöntutkimuksen ylimääräinen professori 1969–1971.


title: Viljo Nissilä

text: Nissilä ansioitui erityisesti nimistötutkijana, ja väitöskirjansa ja myöhemmän pääteoksensa hän teki Karjalan nimistöstä.


title: Poltava (alus)

text: Poltava voi tarkoittaa seuraavia asioita:


title: Pääkaupunkiseutu

text: Pääkaupunkiseudulla (lyhenne PK-seutu) tarkoitetaan Suomessa Espoon, Helsingin, Kauniaisten ja Vantaan kaupunkien muodostamaa aluetta. Viisi Suomen viidestätoista yliopistosta ja useimmat suuryritysten pääkonttorit sijaitsevat pääkaupunkiseudulla, kuten myös Suomen päälentoasema Helsinki-Vantaa.


title: Pääkaupunkiseutu

text: Pääkaupunkiseudun kunnilla on jätehuoltoa ja joukkoliikennettä koskeva lakisääteinen yhteistyövelvollisuus, joka vuoden 2009 loppuun kuului Pääkaupunkiseudun yhteistyövaltuuskunta YTV:lle ja vuodesta 2010 alkaen joukkoliikenne HSL:lle ja jätehuolto (kuten myös vesihuolto) HSY:lle. Kuntayhtymässä voi olla jäseninä muitakin kuntia kuin pääkaupunkiseudun neljä kuntaa (HSL:ssä on Kirkkonummi, Kerava, Tuusula, Sipoo ja seudun ulkopuolelta Siuntio, sekä HSY:ssä jätehuollon osalta Kirkkonummi) ja kuntayhtymä voi tuottaa palveluja myös muille kuin jäsenkunnilleen. "Laki pääkaupunkiseudun kuntien jätehuoltoa ja joukkoliikennettä koskevasta yhteistoiminnasta" tuli voimaan marraskuussa 2009 ja sitä on sovellettu täysimääräisesti vuoden 2010 alusta.


title: Pääkaupunkiseutu

text: Pääkaupunkiseutu on yli 1,1 miljoonan asukkaan kasvukeskus ja Helsingin seudun metropolialueen ydin Suomenlahden rannalla. Alueen väkiluku oli 1 134 347 (31.12.2015) eli noin joka viides suomalainen asuu pääkaupunkiseudulla, seudun pinta-ala on kuitenkin vain 0,2 prosenttia koko maasta. Pääkaupunkiseudun väestön odotetaan väestöennusteen mukaan kasvavan seuraavina vuosikymmeninä muuta maata nopeammin. Seudulla on tiiviistä maankäytöstä huolimatta myös laajoja virkistys- ja luonnonalueita, kuten Nuuksion ja Sipoonkorven kansallispuistot.


title: Pääkaupunkiseutu

text: Asutus on keskimäärin väljää – jopa Pohjoismaiden mittakaavassa – mutta tiivistä Suomen oloissa. Toisaalta Pohjoismaiseen taajamamääritelmään perustuvan Helsingin keskustaajaman väkiluku vuonna 2014 oli 1 214 210 asukasta ja pinta-ala 669 km². Tämä tarkoittaa yhtenäistä kaupunkimaisesti asutettua aluetta, joka on vähintään 200 asukkaan keskittymä ja jossa rakennusten väli ei ylitä 200 metriä. Helsingin taajama-alue ulottuu yhtenäisenä yhdeksän kunnan alueelle ja sen väestötiheys on keskimäärin 1 749 asukasta neliökilometriä kohden. Taajaman muoto Helsingin ulkopuolella on orgaaninen eikä se noudata hallinnollisia rajoja, esimerkiksi pääradan varressa se ulottuu kapeahkona nauhana aina Järvenpäähän asti.


title: Pääkaupunkiseutu

text: Pääkaupunkiseudun palvelujen suurin keskittymä on Helsingin keskusta, mutta palveluja on sen ohella runsaasti hajautuneena myös aluekeskuksiin. Näitä aluekeskuksia on yhteensä 18: Helsingissä Itäkeskus, Herttoniemi, Malmi ja Kannelmäki, Vantaalla Myyrmäki, Kivistö, Aviapolis, Tikkurila, Koivukylä, Korso ja Hakunila sekä Espoossa kaupunkikeskukset Leppävaara, Tapiola, Matinkylä, Espoonlahti, Espoon keskus ja paikalliskeskukset Kauklahti ja Kalajärvi.


title: Pääkaupunkiseutu

text: Useissa aluekeskuksissa etenkin kaupalliset palvelut ovat keskittyneet suuriin kauppakeskuksiin: Itäkeskuksessa sijaitsee Itis, Kannelmäessä Kaari, Myyrmäessä Myyrmanni, Aviapoliksessa Jumbo, Leppävaarassa Sello ja Matinkylässä Iso Omena.


title: Pääkaupunkiseutu

text: Huonekalu- ja rautakauppa on laajalti keskittynyt syrjäisemmille alueille, mutta pääteiden varsille, kuten Roihupeltoon, Kuninkaalaan, Varistoon, Finnoohon ja Lommilaan.


title: Pääkaupunkiseutu

text: Viisi Suomen viidestätoista yliopistosta sijaitsee pääkaupunkiseudulla. Helsingin yliopisto toimii Helsingin kaupungin alueella pääosin keskustassa, Kumpulassa, Meilahdessa ja Viikissä. Aalto-yliopiston kauppakorkeakoulu toimii Helsingin keskustassa ja muut korkeakoulut suurimmaksi osaksi Espoon Otaniemessä. Svenska Handelshögskolan toimii Helsingin keskustassa, Maanpuolustuskorkeakoulu Santahaminassa ja Taideyliopisto eri puolilla kantakaupunkia.


title: Pääkaupunkiseutu

text: Eri puolilla pääkaupunkiseutua toimii Metropolia-, Laurea, Haaga-Helia- ja Humak-ammattikorkeakoulujen kampuksia. Ruotsinkielinen ammattikorkeakoulu Arcada toimii Helsingin Arabianrannassa.


title: Pääkaupunkiseutu

text: Pääkaupunkiseutu kuuluu HYKS-sairaanhoitoalueeseen yhdessä Kirkkonummen ja Keravan kanssa. Sairaanhoitoalue on osa Helsingin ja Uudenmaan sairaanhoitopiiriä. HYKSillä on valtakunnallinen vastuu muun muassa elinsiirroista, vaativasta neurokirurgiasta ja vaikeiden palovammojen hoidosta.


title: Pääkaupunkiseutu

text: HYKSin sairaaloita sijaitsee eri puolilla Helsinkiä, suurimpina Meilahden ja Töölön sairaalat, sekä Espoossa Jorvin sairaala ja Vantaalla Peijaksen sairaala.


title: Pääkaupunkiseutu

text: Helsingistä lähtevät valtatiet 1, 3, 4 ja 7 sekä kantatiet 45 ja 51. Pääkaupunkiseutua palvelevat kehätiet Kehä I, Kehä II ja Kehä III. Pääkaupunkiseudun mittakaavassa pääteinä voidaan pitää myös Vihdintietä ja Itäväylää.


title: Pääkaupunkiseutu

text: Helsingistä lähtevät Suomen päärata ja Rantarata. Vantaankosken rata ja Kehärata sijaitsevat kokonaisuudessaan pääkaupunkiseudulla, kuten suurimmaksi osaksi myös Vuosaaren satamarata.


title: Pääkaupunkiseutu

text: Suomen päälentoasema Helsinki-Vantaan lentoasema sijaitsee pääkaupunkiseudulla. Pienkoneita palvelee Helsinki-Malmin lentoasema. Helsingin Satama koostuu kolmesta osasta: Vuosaaren satama palvelee pääosin tavaraliikennettä, kun taas Helsingin keskusta-alueilla sijaitsevat Eteläsatama ja Länsisatama palvelevat matkustajaliikennettä.


title: Pääkaupunkiseutu

text: Pääkaupunkiseudun kunnilla on lakisääteinen velvollisuus hoitaa yhteistoiminnassa alueidensa joukkoliikenne. Joukkoliikenteen hoitamista varten perustettu kuntayhtymä Helsingin seudun liikenne (HSL) aloitti toimintansa vuoden 2010 alussa, sitä ennen Helsingin kaupungin liikennelaitos (HKL) hoiti liikenteen suunnittelun Helsingin sisäisen liikenteen osalta ja Pääkaupunkiseudun yhteistyövaltuuskunta (YTV) seutuliikenteen sekä Espoon ja Kauniaisten, Vantaan ja Keravan sisäisen liikenteen osalta. Jäsenkunnat ovat Helsinki, Espoo, Vantaa, Kauniainen, Kerava, Kirkkonummi ja Sipoo sekä vuodesta 2018 lähtien myös Siuntio ja Tuusula. HSL:n operoimilla joukkoliikennelinjoilla tehdään vuosittain noin 345 miljoonaa matkaa. Yhtymän perustarkoitus on luoda kattavat liikkumismahdollisuudet ja toimia seudun viihtyisyyden ja elinvoimaisuuden puolesta.


title: Pääkaupunkiseutu

text: Pääkaupunkiseudun joukkoliikenneverkon rungon muodostavat metro, lähijunat sekä runkobussilinjat 550 ja 560. Näitä täydentävät monet bussilinjat ja Helsingin kantakaupungin alueella myös raitiovaunut.


title: Pääkaupunkiseutu

text: HSL on vastuussa "Helsingin seudun liikennejärjestelmäsuunnitelman" (HLJ) laatimisesta. Ensimmäinen suunnitelma "HLJ 2011" hyväksyttiin vuoden 2011 keväällä ja se kattaa kaikkien Helsingin seudun 14 kunnan alueen. Suunnittelussa ei tarkastella yksittäisiä hankkeita, vaan koko aluetta ja koko liikennejärjestelmää, johon kuuluvat kaikki joukkoliikennemuodot, kevyt liikenne, yksityisautoilu ja myös tavaraliikenne. Liikennejärjestelmää kehitetään pitkäjänteisesti aina vuoteen 2050 asti. Suunnitelman toteutumista seurataan ja arvioidaan vuosittain.


title: Pääkaupunkiseutu

text: Lakisääteinen pääkaupunkiseudun kuntien välinen yhteistyövelvollisuus koskee myös jätehuoltoa. Jäte- ja vesihuollon hoitamista varten perustettiin YTV:n toiseksi seuraajaksi kuntayhtymä Helsingin seudun ympäristöpalvelut (HSY), joka aloitti toimintansa vuoden 2010 alussa. Sen jäsenkuntia ovat Helsinki, Espoo, Kauniainen ja Vantaa, mutta se huolehtii sopimuspeusteisesti myös Kirkkonummen jätehuollosta. HSL:n jäsenkunnista Kerava, Sipoo, Siuntio ja Tuusula eivät kuulu HSY:hyn. Kerava ja Tuusula kuuluvat jätehuollon osalta Kiertokapula Oy:hyn, Sipoo Itä-Uudenmaan Jätehuolto Oy:hyn sekä Siuntio Rosk 'n Roll Oy Ab:hen. Jokaisella näistä kunnista on oma vesilaitos.


title: Pääkaupunkiseutu

text: Jätteitä voi tuoda esimerkiksi HSY:n Sortti-asemille. Ämmässuon jätteenkäsittelykeskus sijaitsee Espoon länsiosissa, ja siellä on esimerkiksi Pohjoismaiden suurin kaatopaikka. Vantaan itäosissa sijaitsee Suomen suurin jätevoimala.Vuodesta 1970 lähtien pääkaupunkiseudun joukkoliikennettä ja jätehuoltoa hoiti lakisääteinen Pääkaupunkiseudun yhteistyövaltuuskunta -kuntayhtymä. Yhteistyövaltuuskunta saattoi erillisin sopimuksin tarjota palvelujaan myös pääkaupunkiseudun kuntien ulkopuolelle: YTV:llä ja Keravalla oli sopimus seutulippuliikenteestä ja Kirkkonummen kanssa yhteistyösopimus kattoi sekä seutulippuliikenteen ja jätehuollon.


title: Helsingin seutu

text: Helsingin seutu () on Suomessa sijaitseva 1 437 799 asukkaan kasvukeskus ja metropolialue. Viranomaiskielen "Helsingin seutu" koostuu pääkaupunkiseudun kunnista, jotka ovat Helsinki, Espoo, Vantaa ja Kauniainen sekä kehyskunnista Hyvinkää, Järvenpää, Kerava, Kirkkonummi, Nurmijärvi, Sipoo, Tuusula, Vihti, Mäntsälä ja Pornainen. Helsingin seutu sijaitsee Suomen eteläosassa Suomenlahden rannalla.


title: Helsingin seutu

text: Helsingin seutu on Suomen suurin kaupungistunut alue ja se on talouden, kulttuurin ja tieteen osalta maan tärkein keskus. Viisi Suomen viidestätoista yliopistosta ja useimmat suuryritysten pääkonttorit sijaitsevat seudulla, kuten myös Suomen päälentoasema Helsinki-Vantaa.


title: Helsingin seutu

text: Alueella toimivia yhteistyöelimiä ovat muun muassa joukkoliikennettä hoitava Helsingin seudun liikenne (HSL) sekä muun muassa jätehuoltoa ja vesihuoltoa hoitava Helsingin seudun ympäristöpalvelut (HSY). On arvioitu että Helsingin seudulla asuisi 2030 paikkeilla noin 1,6 miljoonaa asukasta.


title: Helsingin seutu

text: Seudulla on tiiviistä maankäytöstä huolimatta myös laajoja virkistys- ja luonnonalueita. Asutus on kuitenkin keskimäärin väljää - jopa Pohjoismaiden mittakaavassa - mutta tiivistä Suomen oloissa. Toisaalta Pohjoismaiseen taajamamääritelmään perustuvan Helsingin keskustaajaman väkiluku vuonna 2011 oli 1 159 211 asukasta ja pinta-ala 631,11 km². Tämä tarkoittaa yhtenäistä kaupunkimaisesti asutettua aluetta jossa rakennusten väli ei ylitä 200 metriä. Taajama ulottuu yhtenäisenä 12 kunnan alueelle (kahdeksan kuntakeskusta sijaitsee taajaman alueella) ja sen väestötiheys on 1 836,8 asukasta neliökilometriä kohden.


title: Helsingin seutu

text: Yleiskielisellä ilmaisulla "Helsingin seutu" ei ole tarkkaa merkitystä, vaan se tarkoittaa karkeasti Helsinkiä ja sen lähiseutuja.


title: Helsingin seutu

text: Helsingin seutu on ylivoimaisesti Suomen vaurainta aluetta. Se tuottaa koko maan bruttokansantuotteesta yli kolmanneksen. Asukasta kohti BKT on 46 517 € kun se koko maassa on 33 337 € ja Euroopan unionissa keskimäärin 24 400 €. Myös työllisyysaste on parempi ja työttömyys alhaisempi kuin maassa keskimäärin. Alueella sijaitsee noin 744 600 työpaikkaa.


title: Helsingin seutu

text: Helsingin seutu on Suomen suurin yritystoiminnan keskus ja sillä on merkittävä rooli koko maan kansantaloudessa ja työllisyydessä. Seudulla asuu neljännes maan väestöstä, syntyy lähes 44% koko maan yritysten liikevaihdosta ja työskentelee 33 % henkilöstöstä. Yrityssektori tarjoaa kolme seudun neljästä työpaikasta.


title: Helsingin seutu

text: Seutua palvelevat kuusi suurta säteittäistä tieliikenneväylää, Kantatie 51, Valtatie 1 (Turunväylä), Valtatie 3, Tuusulanväylänä tunnettu Kantatie 45, Lahdenväylänä tunnettu Valtatie 4 ja Valtatie 7, sekä kolme kehätietä Kehä I, Kehä II ja Kehä III, joista Kehä II on nykyisellään vain poikittaisväylä. Näiden suurten liikenneväylien liikennemäärät ovat usein noin 50 000–100 000 ajoneuvoa vuorokaudessa. Vilkkain tie on Kehä I Länsi-Pakilassa (113 000 ajoneuvoa vuorokaudessa).


title: Helsingin seutu

text: Myös varsin laaja raideliikenneverkosto palvelee Helsingin seutua. Säteittäisiä junaratoja menee Karjaalle, Vantaankoskelle, Riihimäelle sekä Lahteen. Lisäksi Helsingissä joukkoliikennettä palvelee 25 aseman metroverkko, jota on tulevaisuudessa tarkoitus laajentaa sekä itään että länteen (Länsimetron toinen vaihe), ja myöhemmin myös pohjoiseen ja etelään. Helsingissä on myös raitiotieverkko. Bussiliikenne on myös kattavaa.


title: Helsingin seutu

text: Seudun liikenteen suunnittelusta vastaa Helsingin seudun liikenne -kuntayhtymä. HSL hankkii bussi-, raitiovaunu-, metro-, lautta- ja lähijunaliikennepalvelut ja vastaa Helsingin seudun liikennejärjestelmäsuunnitelman laatimisesta. HSL huolehtii myös joukkoliikenteen markkinoinnista ja matkustajainformaatiosta, hyväksyy taksa- ja lippujärjestelmän ja lippujen hinnat sekä vastaa matkalippujen tarkastuksesta.


title: Helsingin seutu

text: Alueen lentoliikennettä palvelee Finavian ylläpitämä Helsinki-Vantaan lentoasema. Se on koko Suomen suurin lentoasema sekä Pohjois-Euroopan johtava kaukoliikenneasema Euroopan ja Aasian välisessä liikenteessä.


title: Helsingin seutu

text: Helsingin seudun kunnat


title: Helsingin seutu

text: Helsingin seudun asukasluvun kehitys


title: Helsingin seutu

text: Tulevaisuudessa Helsingin seutua on tarkoitus laajentaa rautatieväylien avulla. Tällä halutaan vähentää tieliikenteen ympäristöhaittoja, lievittää ruuhkia ja estää kaupunkirakenteen hajoaminen. Olemassa olevia väyliä ovat lähiliikenneradat Riihimäelle ja Karjaalle sekä Lahden oikorata.


title: Helsingin seutu

text: Vuonna 2015 valmistunut Kehärata yhdistää Vantaankosken radan päärataan. Kehärata kulkee Helsinki-Vantaan lentoaseman kautta. Tämän lisäksi Helsinki suunnittelee metron jatkamista Sipooseen. Vantaalla on myös suunniteltu asuinalueita Kehäradan varteen.


title: Helsingin seutu

text: Pidemmän tähtäimen suunnitelmia ovat Elsa-rata Nummelaan ja Lohjalle sekä rata Nurmijärven Klaukkalaan. Pitkällä aikavälillä tutkitaan raideliikenteen mahdollisuuksia Porvoon suuntaan. Suunnitelmana on lähiliikenneradan rakentaminen Porvooseen joko Keravalta tai Helsingin Tapanilasta.


title: Helsingin seutu

text: Työssäkäynti pääkaupunkiseudulla on mittavaa pääradan varren kunnista (Kerava, Järvenpää, Hyvinkää, Riihimäki) pääkaupunkiseudun lähiliikenteen junien nopeuden ja tiheän tarjonnan ansiosta.


title: Helsingin seutu

text: Kunnat, joiden työvoimasta yli 35 prosenttia käy töissä pääkaupunkiseudulla, ovat Järvenpää, Kerava, Kirkkonummi, Nurmijärvi, Pornainen, Mäntsälä, Sipoo, Siuntio, Tuusula ja Vihti.


title: Helsingin seutu

text: Kunnat, joiden työvoimasta 10–35 prosenttia käy töissä pääkaupunkiseudulla, ovat Askola, Hausjärvi, Hyvinkää, Inkoo, Karjaa, Karkkila, Lohja, Loppi, Porvoo, Pukkila ja Riihimäki.


title: En unohda sinua koskaan

text: En unohda sinua koskaan () on vuonna 1953 ensi-iltansa saanut Charles Waltersin ohjaama yhdysvaltalainen musikaalidraamaelokuva, jonka pääosissa ovat Joan Crawford ja Michael Wilding. Sivuosissa ovat muun muassa Gig Young ja Marjorie Rambeau, joka sai roolisuorituksestaan Oscar-ehdokkuuden parhaasta naissivuosasta. "En unohda sinua koskaan" kertoo temperamenttisesta Jenny Stewart -nimisestä Broadway-musikaalitähdestä, joka ei ota keneltäkään kritiikkiä vastaan. Mutta on eräs, Jennyn harjoituksissa soittava sokea pianisti, joka saattaa pystyä murtamaan hänen kovan ulkokuorensa.


title: En unohda sinua koskaan

text: "En unohda sinua koskaan" perustuu I. A. R. Wylien tarinaan "Why Should I Cry?", jonka pohjalta John Michael Hayes ja Jan Lustig laativat käsikirjoituksen.


title: En unohda sinua koskaan

text: "En unohda sinua koskaan" on saanut huomiota musiikkinumeronsa "Two-Faced Woman" takia, jossa Crawford esiintyy blackfacena. "En unohda sinua koskaan" on Joan Crawfordin ensimmäinen värielokuva. Metro-Goldwyn-Mayer toimi elokuvan tuotantoyhtiönä ja jakelijana.


title: En unohda sinua koskaan

text: "En unohda sinua koskaan" -elokuvan tuotanto alkoi 27. huhtikuuta 1953 ja loppui toukokuun lopussa. "En unohda sinua koskaan" kuvattiin värillisenä Technicolor-menetelmällä. Elokuvan työnimenä oli "Why Should I Cry?". Joan Crawford sai palkaksi 125 000 dollaria elokuvan tekemisestä.


title: En unohda sinua koskaan

text: "En unohda sinua koskaan" on ensimmäinen Crawfordin elokuva MGM:lle kymmeneen vuoteen. Crawford oli ollut MGM:n sopimusnäyttelijä vuodet 1925–1943, mutta palasi MGM:lle tekemään "En unohda sinua koskaan" -elokuvan.


title: En unohda sinua koskaan

text: India Adams dubbasi Joan Crawfordin laulun musiikkinumeroissa. Kuitenkin Crawfordin alkuperäiset lauluäänitykset, joita ei käytetty elokuvassa, ovat säilytetty ja ne on julkaistu DVD-julkaisujen lisämateriaalissa.


title: En unohda sinua koskaan

text: "En unohda sinua koskaan" sai ensi-iltansa kotimaassaan Yhdysvalloissa 1. lokakuuta vuonna 1953 Ohion Columbuksessa, New Yorkin Syracusessa ja Virginian Richmondissa. New York Cityn ensi-ilta oli 12. lokakuuta ja maanlaajuinen 23. lokakuuta. Suomessa elokuva julkaistiin 20. toukokuuta vuonna 1955. "En unohda sinua koskaan" ei ollut taloudellinen menestys; elokuva tuotti Yhdysvalloissa vain 1,2 miljoonaa dollaria, joka on vuoden 2008 dollareissa 9 318 741 dollaria. "En unohda sinua koskaan" oli vuoden 1953 153. menestynein elokuva. "New York Herald Tribunen" Otis Guernsey, Jr. kehui Crawfordin roolisuoritusta.


title: En unohda sinua koskaan

text: Marjorie Rambeau sai roolisuorituksestaan Oscar-ehdokkuuden parhaasta naissivuosasta vuonna 1954. Samana vuonna Joan Crawford voitti roolisuorituksestaan Laurel-palkinnon parhaasta musikaaliroolisuorituksesta.


title: En unohda sinua koskaan

text: Metro-Goldwyn-Mayer julkaisi "En unohda sinua koskaan" -elokuvan DVD:lle 12. helmikuuta vuonna 2008.


title: Tatu Nissinen

text: David (Tatu) Nissinen (22. elokuuta 1883 Maaninka – 2. helmikuuta 1966 Kuopio) oli kansanedustaja edistyspuolueesta, agronomi ja maanviljelysneuvos, joka vaikutti alan järjestöissä.


title: Tatu Nissinen

text: Hän toimi Kuopion Maanviljelysseuran karjatalouskonsulenttina 1912–1916, "Savon" päätoimittajana 1916–1917, Suomen Maatalous-Osake-Pankin Kuopion konttorin johtaja 1917–1919 ja Karjanjalostusyhdistys ISK:n sihteeri 1920–1950. Hän oli eduskunnan jäsen vuosien 1920–1922 valtiopäivillä, jonne hänet valittiin edistyspuolueesta.


title: Tatu Nissinen

text: Sisällissodan aikana Nissinen osallistui Vienan retkelle everstiluutnantti C. W. Malmin joukoissa. Hän toimi esikuntatehtävissä.


title: Tatu Nissinen

text: Nissinen sai maanviljelysneuvoksen arvonimen vuonna 1938.


title: Hansle Parchment

text: Hansle George Parchment (s. 17. kesäkuuta 1990 Saint Thomas, Jamaika) on jamaikalainen pika-aitajuoksija.


title: Hansle Parchment

text: Parchment karsiutui 110 metrin aitajuoksun välierissä Ostravan alle 18-vuotiaiden MM-kilpailuissa 2007. Hän sijoittui 2010 viidenneksi sekä Mayagüezin Keski-Amerikan ja Karibian kisoissa että Delhin Kansainyhteisön kisoissa. Hän voitti kultaa Shenzhenin universiadeissa 2011 ajalla 13,24.


title: Hansle Parchment

text: Parchment voitti 110 metrin aitajuoksun Jamaikan-mestaruuden 2012. Lontoon olympialaisissa hän teki välierissä maansa ennätyksen 13,14. Loppukilpailussa hän paransi Jamaikan ennätyksen aikaan 13,12, jolla saavutti olympiapronssia. Hän paransi maansa ennätyksen 13,05:een Eugenessa 1. kesäkuuta 2013. Moskovan MM-kilpailuissa 2013 hän keskeytti välieräjuoksunsa. Timanttiliigan kilpailussa Pariisissa 5. heinäkuuta 2014 hän paransi maansa ennätystä aikaan 12,94. Pekingin MM-kilpailuissa 2015 hän sijoittui toiseksi ajalla 13,03. Lontoon MM-kilpailuissa 2017 hän oli kahdeksas. Gold Coastin Kansainyhteisön kisoissa 2018 hän saavutti hopeaa ajalla 13,22.


title: Robert Gordonin yliopisto

text: Robert Gordonin yliopisto ("Robert Gordon University", RGU) on Aberdeenissä Skotlannissa sijaitseva yliopisto. Se ansaitsi yliopistostatuksen vuonna 1992, mutta sen juuret oppilaitoksena yltävät 1700-luvulle, jolloin koulun perustaja, vauras kauppias Robert Gordon loi koulun tarjoamaan aikuiskoulutusta ja teknistä opetusta. Se on toinen kahdesta yliopistosta kaupungissa (joista toinen on vanhempi Aberdeenin yliopisto).


title: Robert Gordonin yliopisto

text: "Times Good University Guiden" mukaan RGU on paras moderni yliopisto Britanniassa, kun taas The Guardian University Guide 2013 kertoo sen olevan paras moderni yliopisto Skotlannissa ja toiseksi paras Britanniassa. Vuonna 2011 kandidaatin tutkinnon suorittaneista 97,1 prosenttia oli saanut töitä tai teki jatko-opintojaan puolen vuoden sisällä valmistuttuaan, mikä oli eniten verrattuna maan muihin yliopistoihin.


title: Robert Gordonin yliopisto

text: Robert Gordonin yliopisto tarjoaa kursseja BA/BSc- ja PhD-tasolla, ensisijaisesti ammatillisilla, teknisillä, taiteellisilla sekä elinkeinoelämään liittyvillä aloilla. Opetettaviin aineisiin kuuluvat mm. yhteiskuntatieteet, biotieteet, tekniikka, tietojenkäsittelytieteet, farmasia, sairaanhoitoala, sosiaalityö, lakitiede, laskentatoimi, liiketaloustieteet, journalismi, viestintä, visuaaliset taiteet ja muotoilu sekä arkkitehtuuri.


title: Robert Gordonin yliopisto

text: RGU:lla on kaksi kampusaluetta Aberdeenissä. Toinen sijaitsee kaupungin keskustassa Schoolhill/St.Andrew Streetillä ja toinen Garthdeessa Dee-joen varrella. Garthdeen kampukselle valmistui uusia rakennuksia vuonna 2013, ja tarkoitus on siirtää kaikki opetus sinne.


title: Francena McCorory

text: Francena Lynette McCorory (s. 20. lokakuuta 1988 Los Angeles) on yhdysvaltalainen pikajuoksija, jonka päämatka on 400 metrin juoksu.


title: Francena McCorory

text: McCorory voitti 400 metrin NCAA-mestaruuden sisäradoilla 2009 ja 2010 sekä ulkoradoilla 2010. Hän sijoittui Daegun MM-kilpailuissa 2011 400 metrillä neljänneksi ja juoksi ankkuriosuuden kultaa voittaneessa Yhdysvaltojen joukkueessa 4 × 400 metrin viestissä. Lontoon olympialaisissa 2012 hän sijoittui 400 metrillä seitsemänneksi ja juoksi kolmannen osuuden Yhdysvaltojen kultajoukkueessa 4 × 400 metrin viestissä.


title: Francena McCorory

text: McCorory sijoittui Moskovan MM-kilpailuissa 2013 kuudenneksi 400 metrillä ja juoksi ankkuriosuuden hopeaa saaneessa Yhdysvaltojen 4 × 400 metrin viestijoukkueessa. Hän voitti Yhdysvaltojen hallimestaruuden 400 metrillä 2014. Hän voitti sisäratojen maailmanmestaruuden 400 metrin juoksussa Sopotissa 2014 ajalla 51,12 ja juoksi kolmannen osuuden Yhdysvaltojen voitokkaassa 4 × 400 metrin viestijoukkueessa. Hän voitti 2014 myös kotimaansa 400 metrin ulkoratamestaruuden ja saman matkan maanosien cupissa.


title: Francena McCorory

text: McCorory saavutti IAAF World Relays -kilpailuissa 2015 kultaa 4 × 400 metrin viestissä. Pekingin MM-kilpailuissa 2015 hän juoksi samalla matkalla ankkuriosuuden toiseksi sijoittuneessa Yhdysvaltojen joukkueessa. Rio de Janeiron olympialaisissa 2016 hän juoksi alkuerissä Yhdysvaltojen 4 × 400 metrin viestijoukkueessa, joka toisella kokoonpanolla voitti loppukilpailussa kultaa.


title: Francena McCorory

text: McCorory juoksi 300 metrin junioreiden sisäratojen maailmanennätyksen 36,67 Blacksburgissa 12. tammikuuta 2007. Hän juoksi 400 metrin sisäratojen Yhdysvaltojen ennätyksen 50,54 Fayettevillessä 13. maaliskuuta 2010.


title: Andrew Tang

text: Andrew Tang (s. 13. marraskuuta 1994) on singaporelainen moottoriurheilija. Hän kilpaili karting-sarjoissa vuosina 2009–2012 parhaana tuloksenaan Asian Open Karting -sarjan mestaruus Formula 125 Senior Open -luokassa vuonna 2011. Vuonna 2013 Tang kilpaili Toyota Racing Series -sarjassa sijoittuen viidenneksitoista. Samana vuonna Tang kilpaili Formula Renault Alps -sarjassa Jenzer-tallissa saavuttaen 18 pistettä. Vuonna 2014 Tang jatkoi Toyota Racing Series -sarjassa ja onnistui voittamaan sarjan mestaruuden. Hänestä tuli sarjan ensimmäinen mestaruuden vienyt kuljettaja, joka ei ole uusiseelantilainen. Vuodesta 2015 Tang on kilpaillut Porsche Carrera Cup Asia -sarjassa.


title: One Step at a Time

text: One Step at a Time on yhdysvaltalaisen jazzkitaristi Ray Crawfordin studioalbumi vuodelta 1978.


title: One Step at a Time

text: Kansitekstissä todetaan Crawfordin tyylin muistuttavan Wes Montgomeryn kitarointia. Pääosa kappaleista on Crawfordin omia sävellyksiä. Lisäksi mukana on Porgy and Bessistä tuttu "It Ain't Necessarily So".


title: One Step at a Time

text: Levy-yhtiö on Dobre Records. Äänittäjänä on toiminut Don Snyder. Kannen suunnittelusta on vastannut Grace Lawrence. Takakannen valokuvan Ray Crawfordista puoliakustisine Gibson-kitaroineen on ottanut Bela Keresztes-Fischer. Levyjen jakelija on ollut Ray Lawrence Ltd., Studio City, Kalifornia.


title: Ray Crawford (muusikko)

text: Ray Crawford (7. helmikuuta 1924 Pittsburgh, Pennsylvania – 30. joulukuuta 1997 Pittsburgh, Pennsylvania) oli yhdysvaltalainen jazz-muusikko ja säveltäjä.


title: Ray Crawford (muusikko)

text: Crawford soitti aluksi tenorisaksofoni ja klarinetti, ja hännen varhainen soittokumppaninsä oli Art Blakey. Vuodesta 1941 lähtien Crawford soitti kaksi vuotta Fletcher Hendersonin yhtyeessä. Hän sairastui tuberkuloosiin ja joutui vaihtamaan puhallinsoittimet kitaraan.


title: Ray Crawford (muusikko)

text: Kitaristina häntä on verrattu muun muassa Wes Montgomeryyn. ja Grant Greeniin Melody Maker -lehden musiikkikriitikko Richard Williams on nimennyt Crawfordin suosikikseen jazz-kitaristeista.


title: Ray Crawford (muusikko)

text: Vuosina 1949–1955 Crawford oli mukana Ahmad Jamalin yhtyeissä. Hänellä oli tuolloin omaperäinen perkussiivinen soittotyyli, joka sai kitaran kuulostamaan bongorummuilta. Herb Ellis sai vaikutteita tyylistä. Vuonna 1959 Crawford oli mukana Gil Evansin albumilla "Great Jazz Standards" ja 1961 ilmestyneellä Evansin albumilla "Out of the Cool", jossa hänen panoksensa oli huomattava muun muassa kappaleella ”La Nevada”.


title: Ray Crawford (muusikko)

text: Helmikuussa 1961 Crawford oli New Yorkissa Nola Penthouse -studioilla äänittämässä sooloalbumia Candid Recordsille. Sessiossa olivat mukana Johnny Coles (trumpetti), Cecil Payne (baritonisaksofoni), Junior Mance (piano), Ben Tucker (basso) ja Frankie Dunlop (rummut). Albumi jäi kuitenkin julkaisematta levy-yhtiön kaaduttua ja tultua myydyksi Barnaby-yhtiölle. Vuonna 1978 sessiosta ilmestyi japanilaisena painoksena albumi "I Know Press" (Candid SMJ-6196), joka sisältää nimikappaleen lisäksi sävellykset ”Smoove Groove”, ”Miss April”, ”Impossible” ja ”The Compendium Suite”. Kaikki kappaleet on merkitty Crawfordin nimiin. Tuottajana Candidilla oli tunnettu jazz-vaikuttaja Nat Hentoff. Sessiosta on ilmestynyt myös albumi nimeltä "Smooth Groove".


title: Ray Crawford (muusikko)

text: 1960-luvulla Crawford asettui Los Angelesiin ja toimi muun muassa kitaransoiton opettajana. Crawford oli satunnaisesti mukana Jimmy Smithin albumeilla ja kiertueilla vuodesta 1958 1980-luvulle. Muita yhteistyökumppaneita olivat Curtis Amy ja Sonny Criss sekä Lou Rawls, Richard ”Groove” Holmes ja Ray Charles.


title: Ray Crawford (muusikko)

text: Vuonna 1978 Crawfordilta ilmestyi sooloalbumi "One Step at a Time". Samana vuonna hän oli mukana Tom Waitsin albumilla "Blue Valentine", missä soitti sähkökitaraa kappaleilla ”Romeo Is Bleeding”, ”Wrong Side of the Road” ja ”Blue Valentines”. Vuonna 2003 ilmestyi postuumististi albumi "Doubletimes".


title: Bianca Knight

text: Bianca Knight (s. 2. tammikuuta 1989 Jackson, Mississippi) on yhdysvaltalainen pikajuoksija.


title: Bianca Knight

text: Knight voitti Marrakechin alle 18-vuotiaiden MM-kilpailuissa 2005 kultaa 100 metrillä ajalla 11,38 ja hopeaa 200 metrillä ajalla 23,33. Hän voitti alle 20-vuotiaiden Pan-Amerikan mestaruuden 200 metrillä São Paulossa 2007 ajalla 23,17. Hän voitti NCAA:n sisäratojen mestaruuden 200 metrillä Fayettevillessä 2008 nuorten maailmanennätysajalla 22,40.


title: Bianca Knight

text: Knight juoksi avausosuuden Yhdysvaltojen joukkueessa, joka voitti maailmanmestaruuden 4 × 100 metrin viestissä Daegussa 2011. Lontoon olympialaisissa 2012 hän juoksi kolmennen osuuden Yhdysvaltojen voittaessa kultaa maailmanennätysajalla 40,82.


title: Savola

text: Savola on suomalainen sukunimi, joka on muun muassa seuraavilla henkilöillä:


title: Sevastopol (1895)

text: Sevastopol () oli vuonna 1899 valmistunut ja seuraavan vuoden alussa palvelukseen otettu Venäjän keisarikunnan laivaston Petropavlovsk-luokan pre-dreadnought-taistelulaiva. Miehistö upotti aluksensa 2. tammikuuta 1905 Port Arthurin kukistuessa estääkseen sen joutumisen Japanille.


title: Sevastopol (1895)

text: Alus tilattiin Amiraliteetin uudelta telakalta Pietarista ja sen köli laskettiin 19. toukokuuta 1892. Alus laskettiin vesille 1. kesäkuuta 1895 ja se valmistui 1999 ja se otettiin palvelukseen vuoden 1900 alussa.


title: Sevastopol (1895)

text: "Sevastopol" määrättiin sisaraluksineen Port Arthuriin sijoitettuun Venäjän Tyynenmeren laivaston 1. laivueeseen. Alukselle asennettiin syyskuussa 1900 Popov-radio, jolloin siitä tuli sisaraluksensa "Poltavan" kanssa ensimmäiset radioilla varustetut taistelulaivat Venäjän laivastossa. Alus lähti Port Arthutiin, jonne se saapui 13. huhtikuuta 1901. Alueen rauhantilan vuoksi alus makasi pääosan ajasta satamassa.